text:
Lahta Sam mung, Mung Ya hte Munggu lapran, Bang Lum Bum Myen asuya hpyendap hpe Wunpawng Mungdan Shanglawt Hpyendap, KIA Dapba 6 hpyen hpung ni, June 19, daini Laban Ya shana de hkying 7 daram hta sa gap gasat sai re.
KIA Dapba 6, Dapdung 36 Kung 4 hte Mungshawa Hpyen Hpung (MHH) Kung 1, yan jawm nna aten minit 20 jan sa gap ai shaloi, Myen dap maga laknak kaba ni hte mung nhtang gap ai lam ni nga ai lam, Munggu e du nga ai Dapba 6 salang langai KNG Jinghpaw Shiga Dap tsun shateng ai.
Ya ten Munggu ginra e Myen hpyen n-gun 300 jan du nga ai rai nna, shanhte shamu shamawt lam nga ai majaw ya na zawn Bang Lum Bum Myen dap hpe sa gap ai rai na re nga, lahta na mying n tsun mayu ai KIA Dapba 6 salang wa tsun ai re.


c: text/html

text: Myitrum manang ni, “ Chyeju dum Let” ngu ai M Ga shagawp shagun dat ai. Mani mung jau jau kaw na jan du lup M ni myawk dum bun ma ai raiyang, Laja Yang lawu na Miwa Gyinhkyau sun e lani mi ks- 7000 hte gunjang jang sha sa ai Mungmasha ni hte Hpyen-yen ni kaw myawk kapaw hkyep ni hkra bun ai majaw, marai 1 si, 4 tsi rung du mat ai. Mana nsin e Ntap Bum de M ni lagaw lam hte nut lung wa sai lam na lu ai hpang, gasat hkat masai nga ai shiga bai na lu ai. Kyu grai hpyi nga ga ai. M ni gaw shara shagu masha n-gun, lak nak n-gun jahpring jahting shachyen da nna, anhte hpe yen mu, hprawng mu myawk sharut bun sana nga, myit n ngwi n sim n sa hkra jahkrit shama nga ma ai. Myit nau n sam ai ni gaw gaja wa hkrit gari nchyi nmu byin nga ma ai. Kaduk htu shajang ma ai. ( Shanglawt Tsing gaw grai myit sam nna, hpa mung n hkrit ai da!) Daihpawt 3:00AM hta mung myawk ni grai ngoi ai. Myitrum manang ni LZ hpe majen nna kyu hpyi dum ai majaw, grai kabu ai. Matut hpyi ga yaw. Chyeju kaba u ga.

robotstxt: allowed

filter: keep


text:
helloworld
Tuesday, September 15, 2009
Maigan mungdan de du nga ai manang wa Myu Tsaw hpang de shagun laika,
Manang wa Myu Tsaw e, Manang wa a Myu hpe tsaw ra ai myit, Mungdan hpe tsaw ra ai myit ni hpe chye lu ai majaw na chying wa kabu myit dik la n ngai, n gun mung lu ai. Manang wa a Myu tsaw, Mung tsaw ai myit masa ni, Manang wa a Myu hte Mungdan n tsa mu mada ai ningmu ni hpe Internet website hkan ya sha sha mu lu ai, grai kaja ai lam ni re.
Rai tim Manang wa Myu Tsaw e, Manang wa a Myu tsaw Mung tsaw ai myit masa ni shai taw nga ai hpe mung mu lu ai. Myu hte Mungdan hpe nau tsaw ra ai myit nau kaba ai majaw rai na re shadu ai. Manang wa a Myu tsaw Mung tsaw ai myit masa ni lam numshe de loi shang taw ai hpe mu lu ai. Dai hpe shading sharai kau dat yang jet ai Myu tsaw myit majing byin wa na re hpe kam ai.
Mungdan kata Myu hte Mungdan a matu magam gunhpai shakut shaja nga ai Ningbaw Ningla ni hpe hkrai mara tam shagun nga yang gaw anhte a Mung dan galoi mung lawt lu lam mu na n re. Ta tut shakut shaja nga ai Ningbaw Ningla ni hte magam gun ni yawng mung Myu hte Mungdan a matu nga n-na gun hpai ap nawng nga ma ai hpe mu lu ai. Shang Lawt nga hte maren Myu hte Mungdan lawt lu na lam hpe n sim n sa shakut nga ma ai. Magam gun ni yawng mung grai chye grai chyang dum na gun hpai nga ai gaw n rai na ma ai, Myu Sha ni a matu, Mung Dan a matu myit n-na gun hpai shakut nga ai ni she rai na re hpe kam ai. Nang, Ngai zawn sha shanhte mung shing gyim masha, sha re ai majaw ra rawng gawng kya ai lam ni nga na gaw lata lahtum n shut nga na ma ai. Shanhte a ra rawng gawng kya ai lam ni hpe sha tam mara shagun taw nga yang gaw hpa lachyum pru na n re. Anhte a Myu Sha ni hte Mungdan mung lawt lu wa na n re.
Dai ni na aten, anhte a Myu Sha ni hte anhte a Mungdan lawt lu na lam grai a hkyak nga sai re. N dai zawn lawt lu na lam hta myit hkrum gahkrin gum din na grai nan ra a hkyak nga sai. N law la ai anhte a Myu Sha ni myit hkrum gum din ai lam n nga ai sha nang shoi nang sha nga n-na shada mara shagun hkat nga yang Myu Sha hte Mungdan lawt lu na lam hta grau grau hkrat sum wa maga de sha re. N dai zawn Myu Sha ni shada n ru n ra byin hkra mung Maigan ni sumprat dawk bang taw nga ai hpe mung dum shai nga ga.
Dai majaw manang wa Myu Tsaw e, ta tut magam gun hpai nga ai ni hpe htaw ra le ra nga mara n sha gun nga ai sha, gara hku galaw sa wa yang awng dang na, gara masa, gara ladat hku galaw yang main a ngu ai ni hpe mahtang hpaji jaw la ga, garum shing tau la ga ngu mayu ai re. Dai rai yang she Magam gun nga ai Ningbaw ni mung n gun lu nna Myu Sha lam hpe grau grau awng dang ai hte gun hpai lu na re.
Manang wa Myu Tsaw e Myu Sha ni hte Mungdan lawt lu na lam hta shada nang shoi nang sha n nga ai sha myit hkrum myit ra ai hte lahkrip ra ra jawm shakut sa wa ga. Dik na hpa mi n lu garum ai rai tim tatut magam gun hpai nga ai ni a matu kyu hpyi ya ai garum shingtau mat wa ga ngu tsun mayu ai re.
Hku hkau ai manang wa Myu Tsaw myit mang galaw sa wa ai lam ni yawng awng dang lu u ga.Anhte a Myu Sha ni hte Anhte a Jinghpaw WunPawng Mung dan mung lawan lawt lu u ga.
Manang wa,
Mut Tsawm
11 Sept, 2009
muttsawm@gmail.com
Saturday, August 29, 2009
MUNG DAN N-NAN TAM HKAWM NGA AI WUN PAWNG NI
N-dai zawn manu dan tsawm htap n-na nga pyaw ai mung dan hpe madu da nga ning len dai ni na ten hta Wun Pawng Myu Sha ni wa myit ru, myit tsang lam ni hte madu a lamu ga kata ru yak jam jau lam ni hpe a hpum da let sak hkrung nga ra nga ga ai. Ten shagu hkrit maja let galaw lu galaw sha ra nga ga ai. Hkawm sa ra nga ga ai.
Madu a mung dan kata galaw lu galaw sha, tam lu tam sha yak wa ai a majaw tinang a mung dan, tinang a dai daw buga hte jing hku jing yu, manaw manang ni yawng hpe shakram kau da n-na, galaw lu galaw sha mai ai, tamlu tam sha loi ai chya sam ni a mung dan de pru hkawm sa wa ra saga ai. Hting bu mung dan ni rai nga ai, Thai, India, Miwa hte Malaysia mung dan ni hkan de sa du machyu nga wa saga ai re. Grau n-na Thai hte Malaysia mung dan ni hta Wun Pawng Sha ni lani hte lani grau grau law htam jat wa nga sai.
N-nan daw de na n-dai hku rawt hkawm pru sa wa ai a yaw shada lam gaw, ja gum hpraw tam na matu, lu lu, lu lawm lam a matu sha rai nga ga ai. Tim dai ni na n-htoi hta gaw u-ga yaw shada lam law law hte Wun Pawng Sha ni Wun Pawng Mung dan kaw na pru hkawm sa wa nga ma sai. Grau n-na Malaysia mung dan de Wun Pawng Sha ni, hka maw ru zawn rai she ru shang bang wa nga ma ai. Matut na mung naw ru shang wa na re hpe kam ai. N-dai zawn ru shang bang wa ai hta tara shang ai hku lam mi, tara n shang ai hku lam ni rai du shang wa ai hpe mu chye lu ai.
Grau n-na, n-dai zawn ru shang bang wa ai hta, asak aprat ram ai Wun Pawng Mung dan hte Wun Pawng Myu Sha ni a myit mada shara rai nga ai ramma ni she malawng ai hpe mung mu chye lu ai. Ya na zawn du sa wa ai ni hta na ganoi yawng ngu na daram gaw (yawng ngu tsun tim pi n-shut na re) laga maigan mung dan kaba de lu matut hkawm sa na ni chyu re ai lam hpe mung mu chye lu ai. Lu matut hkawm sa hkra mung galaw nga ma ai, shakut nga ma ai. Law law wa mung maigan mung dan kaba (third country) ni de sadu shanu nga na matu a hkaw a hkang lu nna pru hkawm mat ma sai hpe mu chye lu ai.
Wun Pawng Mung Dan a kam hpa shara, Wun Pawng Myu Sha ni a myit mada shara ni rai nga ai Wun Pawng Ramma ni law law wa n dai zawn maigan mung dan kaba ni de hkrai sadu chyam bra shanu nga mat ma yang gaw, Wun Pawng Mung Dan a shawng lam gam maka wa gara hku rai wa na a ta? Asak kaba sai Kanu Kawa, gumgai dingla ni hte ma kaji ni hpe sha Wun Pawng Mung Dan hpe sin nga ta sha ngun na i? Shan hte a lata hta kam hpa myit kaba hte Wun Pawng Mung Dan hpe ap tawn da sa na ga ai i?
Wun Pawng Mung Dan hpe makawp maga na n-ra saga ai ai kun? Tsaw ra hkung ga ai Kanu Kawa ni mung n dai lam ni hpe sung sung chyawm myit yu nga ga. Zet let kung hpan ai, atsam marai rawng ai kashu kasha ni hpe maigan mung dan ni de chyu sa kau sana kun? Nga mu nga mai ai lam hpe yaw shada let tinang a kashu kasha ni hpe maigan mung dan ni de sa na a hkaw a hkang jaw ai, n-lu lu sa hkra mung lam a myu myu hku shakut lajang ya nga ga ai. Maigan mung dan ni de du nga ai kashu kasha ni shagun jaw ai ja gumhpraw hte nga mu, nga mai ai ni mung gaw nga na re. Kashu kasha ni maigan de du nna masha a man hta arawng lu ai lam ni mung gaw nga na re. Tim, anhte a Wun Pawng Mung Dan kata Wun Pawng Myu Sha ni gaja wa jet ai nga mu nga mai lam, kup zup ai myit pyaw myit dik lam ni hpe lu nga ga ai kun ngu ai hpe mung myit yu sawn yu nga ga. Wun Pawng Mung dan kata Wun Pawng Myu Sha ni a shara hta u-ga chya sam masha ni hkrai shara la, shang wa nga ma sai. Wun Pawng Myu Sha ni a mung dan hpe chya sam myu ni madu up sha nga wa ma sai.
Dai ni na n-htoi hta anhte a mung dan hpe makawp maga na, hkye la na grai ra nga sa ga ai. Gara kaw na n gun a tsam hte hkye la na kun, makawp maga na kun. Asak kaba sai gumgai dingla, kanu kawa ni hpe shawng lam majan hpa de rawt sha ngun na i. Ma kaji ni hpe sinat, n-htu hpai sha ngun na i. Shing n-rai, anhte a mung dan hpe mahtang chya sam myu ni a lata de ap jaw kau da sa na i? Shing n-rai Wun Pawng Sha ni lamu ga n-nan mahtang bai tam wa ai kun?
Wun Pawng Mung Dan hta lai n-na tsawm htap manu dan ai la ga n tam ai sha lu da sai madu mung dan hpe makawp maga ga, gaw gap ga. Wun Pawng Mung Dan hpe teng man ai sim sa lam lu hkra, jet ai ngwi yaw lam lu hkra shakut ra ai hpe dum nga ga Wun Pawng Sha ni.
Mut Tsawm
28th August, 2009
Tuesday, August 25, 2009
Wun Pawng Shayi - tsawm la ai ngu yang
Lana mi na nhtoi hta manam wa a ga san hpe gara hku htai ya na hpe n chye mat, mak mat lai wa sai. Ngai a myit hta yawn ai myit ni, gaya ai myit ni byin pru lai wa sai. Ngai manu shadan tawn ai, Ngai arawng la ai Wun Pawng Shayi ni wa manam manang wa a ga san hpe n lu htai ya, n chye htai ya mat hkra galaw kau dat ya ma sai.
Dai shana hta Ngai a Bar kaw tsa gayau ai bungli hpe galaw nga yang, Ngai a tsa Bar shawng na Beer Bar kaw Ngai manu shadan ai Wun Pawng Shayi lahkawng sa dung let Beer sa lu taw ai hpe mu dat n ngai. Jing hpaw ga she sheng nga hkra sa garu dung nga ma ai. Buhpun mawn sumli ai lam hta prat dep ai she ngu na kun? prat hpe hkan sha chyut ai she ngu na kun?.. gadun sai i gadun sai nga labu hpe she lata bu sa ma ai, Ngai a nya ai majaw rai na kun?.. Ngai pi n chye shamying ai palawng (palawng ngu pi tsun n mai ai) hpe sha shakap tawn rai Beer lu dung nga ma ai le. Maigan myu sha ni a lapran lata kaw malut hka yawm sha mi matep kau rai a pyaw taw nga ma ai. Aw ... sari rawng la ai Wun Pawng Shayi ni!!!
Beer Bar kaw sa dung lu nga ai manam ni gaw, Shat Nga kasha hpe htim a mya sha hkyen ai Sharaw a myi zawn rai, dai Wun Pawng Shayi yan hpe a zi yu nga ma ai hpe ngai mu lu n ngai. Ngai a Bar kaw sadung lu nga ai manam ni a myi mung dai Wun Pawng Shayi yan hpang de chyu du mat nna, tsa gawm hpe hta lang pi malap nga ma ai. Ngai a Bar kaw na manam ni Ngai hpe hkap san shajang ma ai hta..,
“dai yan hpe nang chye ai i ...?”
“gara kaw na rai ma a ta ...?”
“...........................................?”
“...........................................?”
“...........................................?”
Shan hte a ga san ni hpe Ngai Wun Pawng Shadang langai gara hku htai ya na rai ta..? Anhte a Wun Pawng Shayi ni re nga arawng mi a lu Ngai tsun dan ra na i? Nye a amyu ni re ngu n gun mi alu rai htai ya ra na i? Nang Wun Pawng wa Ngai a shara kaw Nang lama rai yang ganing ngu htai ya na rai ta?
Ngai gaw manam ni hpe dai ni hpe ngai n chye ai ngu myit yawn la let htai dat ya n ngai. N dai hku htai dat ya ai a marang e Nye a, a myu hpe Ngai nyet kau sai kun? Wun Pawng Shayi ni hpe masha maigan wa a man hta nyet kau ai tai mat sai kun? Dai hku byin mat ai rai yang mung Wun Pawng yawng hpe mara raw ya rit ngu hpyi lajin dat lu n ngai. Ngai tsaw ra manu shadan tawn ai Wun Pawng Shayi yen Ngai hpe chye na ya na hpe kam ai. Wun Pawng Myu Sha ni yawng mung ngai hpe chye na ya na hpe kam ai. Wun Pawng Shayi ni myi hpaw, na na wa ai ngu na i? Wun Pawng Shayi di prat dep wa masai ngu hkap la ra na i?
Wun Pawng Shayi yan e Nan lu bang dat ai Beer hte rau Nan a sari, Wun Pawng Shayi ni yawng a sari ni hpe lu bang shalawm kau ai hpe dum nga ai kun? Nan nat shamawng kau dat ai malut hkayawm hte rau Nan a arawng sadang, Wun Pawng Shayi ni yawng a arawng sadang ni yawng hpe nat shamawng kau ai hpe dum nga ma ai kun? Prat ting makawp maga lai wa ai sari sadang ni hpe jahkring na laman shamat kau sa na ma ai kun?
Ya na zawn lu sha ai hpe mara ngu tsun ai n re, Nan lu sha ai hpe mung mara ngu n mu ya n ngai. Lu ga sha ga, pyaw chyai ga. Tim..., shadawn shadang ngu ai hpe chye ga, shara hte masa hpe yu na lu ga, pyaw ga. Lu na sha na matu Madu Karai hpan da ya ai zawn, kaja ai hte n kaja ai hpe gin hka chye na myit nyan hpaji hpe mung Madu Karai jaw da ai hpe gaw n malap kau ga. Wun Pawng Shayi ni a sari hpe nan a majaw sha n shayawm, shamat kau ga. Tsawm htap manu dan la ai Wun Pawng Shayi ni a sari hpe makawp maga nga ga. Tsawm htap la ai Wun Pawng Shayi ni a gawng shingyan hpe manu shadan nga ga Wun Pawng Shayi yan e.
Mut Tsawm
24th August, 2009
Hpyi lajin dat ai: : N dai laika hpe n ka ging ai ka kau ai rai yang mara raw ya marit ngu Wun Pawng Shayi ni yawng hte Wun Pawng Myu Sha ni yawng hpe hpyi lajin dat n ngai.
Friday, July 24, 2009
KRC
Wun Pawng Mungdan hpe kau da, Malay ga de hprawng sa wa
Chye ai hku mi tam sha, Malaysia mungdan kata
Dum bru dim bra rai di nga, Wun Pawng Myu Sha ni wa
KRC ngu ai mi hpaw da, Wun Pawng Myu Sha ni a matu nga
Li la ai lit hpe shi gun da, Wun Pawng Myu Sha ni hpe lakawn la na
Wun Pawng ni lawt lu hkra, n sim n sa Shi shakut ya
A ten a hkying shi n yu, Wun Pawng Myu Sha ni a matu
Wun Pawng wa jam jau ai hpe na, lang dat Shi du saw a
Myu baw shang shi n yu, Wun Pawng ni a matu chyu
N kam ai nga di Shi n nga, Wun Pawng ni a matu wa
Wun Pawng ni lawt lu na lam, Maja let galoi ma Shi tam
Wun Pawng ni jahkrit shama, tut e Shi hkrum sha
Sat na nat na nga mung tut, tim hpang de Shi galoi n hting nut
Wun Pawng ni a matu nga, yawng a shawng kaw Shi tsap ya
KRC ngwi pyaw nga u ga nga, tut e ngai kyu hpyi ya
Myit mang ai lam yawng awng dang, tut kyu hpyi ya ding yang
Shd. Mut Tsawm
24th July,2009
"KRC" "Shi" ngu ai gaw KRC magam gun ni yawng hpe tsun mayu ai re.
Sunday, July 19, 2009
SAMA HKOI AI NAMPAN
Wunpawng Shayi hpe shachyen la,
Kanam mi she ang taw nga
Shi a tsun shaga lam ni hta,
N myit mada yawng lawm mat sa
Kyang lai len mung grai tsawm ai,
Yawng yawng e jawm shakawn sai
Shi a lam bai sagawn yu,
Sama hkoi ai nampan she lu
Tsaw ra myit a majaw sha,
Matsan dum ai myit ni byin pru wa
Gawng shingyan grai tsawm ai,
Tsaw ra ai lam tsun kau sai
Sum tsaw mung kan kata,
An lahkawng hkrai pyaw di nga
Jing hku jing yu ni shang shanut,
An lahkawng mung nga n ngut
N daw n hka saga i nga,
Ga sadi ni mung tawn da ai wa
Malay ga de run,
Rau sha lata gin dun
Myit mada ai lam ni n byin wa,
Shada n gun jaw hkat let nga
Sama hkoi ai nampan rai ai ngu,
Ngai gaw kawn she kawn ai lu
Malay ga nga ai grai na wa,
Sama hkoi ai nampan mung galai shai wa
Ngai gaw hkum mayu ai myit ni byin pru,
Shi gaw n rau ai aten ni chyu
N myit mada tsin yam letmat shi lu la,
Ngai hpe mung n dum mat a hka
Manang ni ngai hpe tsun shadum,
Laga tam la u nga kaw she jahtum
Na a sama hkoi ai nampan wa,
Grai myit kaba mat sai she bai nga
Ngai gaw myit n pyaw di nga,
Shi gaw manang ni hte alum ala
Sama hkoi ai nampan a matu nga,
Galoi mung ngai akyu hpyi ya
Shd. Mut Tsawm
18th July,2009 (6:54pm)
Manang langai a hkam sha ai lam hpe ka shagawp da ai re
Saturday, July 18, 2009
UN = NU A KANAM
Ngai Jinghpaw Shadang wa
Wunpawng Buga hpe kau tawn da,
Gumhpraw tam na ngai myit da
Nu yan Wa hpe bau na nga,
Malay ga du ai grai na sai
Num la ten mung lai wa nga ai,
Manang ni law law lu
Mayu kasha gaw tam n mu,
Wunpawng Shayi ni grai tsawm ai
Mut Tsawm hpe gaw gadai n ra ai,
Nu a kanam hkrai tam di nga
Ngai a kan gaw yawm she yawm wa,
Nu a kanam hkrai tam di nga n mai
Shat kan mung naw jahpring ra ai,
Bungli tam ngu pru hkawm wa
Balik hte she bai katut sha,
N tan a matu ngu mahkawng da
Balik ni e yawng la kau ya,
Myit n dik let gawk de wa
Yup mang pi she n tsawm mat hkra.
Manang ni n gun jaw ai wa
UN lu hkra galaw u nga,
KRC de phone matut yu
Chyawm she matsa wa ai lu,
Manang ni bai n gun jaw ai wa
KRC de she hkum nan sa su nga,
Myit shaja let KRC de sa wa
Zaw kaba law ai she hkat da a hka,
UN jaw sai nga bai gabrawng
Ngai mi lawm kun ngu n shung si she rawng,
N dai lang gaw lu na sai ngu myit mada
Tim ngai a mying gaw n lawm mat a hka,
KRC rung de ngai bai matut
Myit hkum daw she bai nga katut,
Bungli de bai madung dat
Lauban wa e du bai manat,
Nu yan Wa hpe bau na ngu myit da
Ngai a kan pi ganoi n hpring nga,
Nu yan Wa mung u gut gu wa na sai
Ngai mung n gup mun rep ram sai,
Nu yan Wa hpe galoi mung dum nga ai
UN mung dai ni du hkra n lu ai,
Wunpawng shayi langai ngai mu da
Nu a kanam rai sai ngu ngai myit la,
Hkri Shawng ngu hkan sha ga
UN lu sai i she bai nga,
Ngai gaw UN n lu
Nu a kanam mung tam n mu,
Shd. Mut Tawm
17th July, 2009 (8:12PM)
MAIJA YANG
Wun Pawng Mungdan kata
Maija Yang ngu ai mi nga,
Pawt pawt madaw she shawng shai
Mi hprap wan ni mung ka manawt ai,
Prat dep n ta ni shachyaw
Pyaw ginra ni mung law,
Matut mahkai mung grai loi
Miwa ni a den hwa hkrai,
Computer jawng ngu ai mi nga
Myu Sha ni hpe myi hpaw ya na,
Kani ninghkap madun gawk mung galaw da
Ya hki ni mung grai she naw law nga,
Wun Pawng Shayi ni grai law
Miwa ni gaw mi she manaw,
Bau shang ni mung nga
Wun Pawng Shayi ni chyu sha,
Wun Pawng Shayi she ngu
Miwa ga she shaga pru,
E hkau ngu shaga
Beer seng de she sa ga nga,
Gumhpraw loi lu n mai
Hpai da wang de hkrai,
Grau lu na hpe myit mada
Myi man hkyung hkyung rai n ta wa,
Myu Sha ni kum shu yi de sa
Miwa wa mare sin na,
Wun Pawng ni a Maija Yang wa
Pyaw chyai na shara she rai a hka,
Shd. Tawk Hkam
16th July,2009 (9:29pm)
Bau Shang = Sumla hkrung yu na matu galaw da ya ai gawk kaji ni
Den hwa = Telephone


text:
Myen ni n-gun kahkyin taw sai,
Tsawra ai wunpawng amyu sha yawng hte hpang de, dangdi dangdep ai daram hte masam maram shiga hte shadum dat nngai.
Myen Asuya hku nna, Amyu Bawsang Majan (Ethnic War) baw hkyen sai hpe sadi ra na zawn rai taw sai.
Daini bat 1 ya (July 25) shani, Aung San Suu Kyi hte Wungyi Aung Kyi wa hkrum shaga ai hpe Mungkan ting gaw kaja ai hku nna sawn la masai hte maren, Myen Amyu sha media ni mung dai hpe grai ahkyak tawn nna, kaja wa na hku sha myit nga ma ai.
Rai ti mung, grai ahkyak ai langai mi hpe mu dat nngai.
(1) Aung San Suu Kyi a miman nsam n tsawm ai.
(2) Hkrum shaga ai hte seng nna sanglang ai shaloi, Aung Kyi wa hti dan ai gaw tau hkrau ka lajang da chyalu maisau pa hpe hti dan ai hte bung nga ai.
(3) Myen Mungchying shawa (Bamar Civilian) ni a n-gun hpe kahkyin na matu Hpyen Asuya hku nna zai ladat shaw (strategic planning) ai hkrum zup hpawng zawn rai taw ai.
(4) Myityina kaw na Hkalaya 37 hpyen dap kata kaw shada da gap hkat wa ai hpang laban shani (July 24, laban) hta she hkyak hkyak hkrum na matu shana wa nna, hpang shani (bat 1 ya) hta hkrum ai lam galaw ai re.
(5) Shanhte ndau ai ga manawng hta mung, myit bra nga ai mung chying shawa hpe kahkyin lu na matu, nga ai lawm nga ai.
(6) Ndai zawn rai nna hkrum zup ai lam gaw, Aung San Suu Kyi a policy rai nga ai “hkrum shaga ladat” hpe jailang nhtawm, Suu Kyi hpe madi shadaw nga ai Myen Mung Chying Shawa hpe myi galau ya ai mung mai byin nga ai.
(7) Ndai hkrumzup lamang garai n galaw shi yang, Naypyidaw kaw lani mi budget Ks Wan 4 jailang taw nga ai gawgap masing (construction projects) ni hpe jahkring da nna, gumhpraw (budget) hpe mung kahkyin da masai.
(8) Miwa Mung kaw nna karum ya ai Mawdaw 200 ram hte Hpyen arung arai ni hpe mung lai wa sai bat ni hta htaw bang da masai.
(9) India kaw nna karum ai Hpyen laknak ni hpe mung ndai laman sha htaw bang da masai.
(10) Myen Mung ting kaw nga ai Hpyen Dap Dung shagu hpe mung hkyak hkyak hpyen lahkawn na matu amind jahkrat da masai.
(11) Ra ahkyak wa yang tatut jailang na matu, hpyen n shang n mai tara hpe mung jahkrat da chyalu rai nga sai.
(12) Bangkok kaw na kam ram ai Shanhpraw Shihtawn (journalist) langai mi hku nna mung, dai ning laman majan kaba baw na matu hkyen nga ai lam kata lam shiga pru taw ai lam tsun wa ai.
(13) Myen Mung ting madang hku nna, Hpyen Du kaba (Taimu) ni hpe htawt sit ai lam galaw da ai hpe yu ai shaloi, majan a matu ahkyak ai shara ni hpe yu nna htawt sit da ai hpe mu lu nga ai.
Ndai lam ni a majaw, dai ning lanam hkoi ai hte majan kaba baw wa na matu mai byin nga ai.
Bai langai mi hkyem sa ai hku bai myit la na matu gaw…..
Pati Asuya (USDP) hte Hpyen Dap lapran n htuk hkat ai lam ni nga wa ai majaw, Pati Asuya gaw Aung San Suu Kyi hpe n-gun gang bang da ai mung mai byin nga ai. Hpyen Du ni hkrai up nga ai Asuya re majaw, lam shagu hpe hpyen ladat hku hkrai sawn nna zai ladat shaw nga ai hpe sadi ra ai hku re, ngu nna mu mada ai hpe tang madun dat nngai….


text:
时间:2016-06-25 20:15:18 来源:德宏团结报
Do gaji sanit Hpongchyom asat tara tot lai ai hpe ari jo ai lam
№63 Gumrong gumtsa gahkyin ginhkyom tara maka hpe ninghkap,hkan galo shatup lam ninghkap shing nrai madu hku nna pati hpongchyong a ahkyak gaba dodan lam galai kau, shing nrai mu bongban htung masa tot lai, madu hkrai shing nrai masha lahkong masum ni hkrai sha ahkyak gaba mung manghkang dodan re hpe, sadi ga jo shing nrai na-du sadi ga jo ari jo na. Masa na-du ai hpe go, pati hpung gata na aya dom kau ya shing nrai pati n shapro kau ai ya maram ari jo na.
№64Law tsang pati hpongchyom ni lahta tsang pati hpongchyom ni dodan n hkan galo shatup shing nrai galai kau ai hpe go, teng tok lit la masha hte lit gun ningbo masha ni hpe, sadi ga jo shing nrai na-du sadi ga jo ari jo na. Masa na-du ai hpe go, pati hpung gata na aya dom kau ya shing nrai pati n shapro kau ai yu maram ari jo na.
№65 Pati hponghyom a mu gam, mu htot, mu galai hkat re dodan ninghkap n hkan galo shatup hkrat wa ai hpe go, sadi ga jo shing nrai na-du sadi ga jo shing nrai pati hpung gata na aya dom kau ya ari jo na.
Alak re ten lado hta shing nrai kyit dut ai masa gata hta, pato hpongchyom a dodan lam ninghkap n hkan ai hpe go, pati ko nna n shapro kau ai yu maram shing nrai pati jahpan sho kau ya ai ari jo na.
№66 Seng ang dodan shing nrai bungli lajin hta n hkan ai, lahta tsang hpongchyom de ahkyak gaba manghkang, ahkyak gaba mu lam hpyi shon shana ai hpe go, sadi ga jo shing nrai na-du sadi ga jo ari jo na. Masa na-du ai hpe go, pati hpung gata na aya dom kau ya shing nrai pati hpung n shapro kau ai yu maram ari jo na.
Lajin lam ko n hkan ai tang shana shing nrai madu gade sa mat wa ai lam hpe hkrak n tang shana ai hpe go, masa loi laja ai rai jang, sadi ga jo shing nrai na-du sadi ga jo ari jo na.
№67 Lawu de na masa langai wa hkra jang, masa loi laja ai hpe go, sadi ga jo shing nrai na-du sadi ga jo ari jo na:
1.Tinang seng ai tang shana dodan hpe tot lai nna, n tang shana, hkrak n tang shana ai.
2.Hpong chyom ni ga sa san, laika hku san ai shaloi, hpongchyom hpang de manghkang lam hkrak n tang shana ai.
3.Tinang a labau sumhting hkrang ngau hkrak n ka bang ai.
Tinang a labau sumhting hkrang ngau ni galo gram, pau masu bang re hpe go,na-du sadi ga jo ari jo na. Masa na-du ai hpe go, pati hpung gata na aya dom kau ya shing nrai pati n shapro kau ai yu maram ari jo na.
Pati hpung shang na shong ko na na-du ai bungli shut mu hpe ip magap ai hpe go, mayu e shapro kau ra sai. Pati hpung shang ai hpang manot masa loi gaja ai hpe go, na-du sadi ga jo, pati hpung gata na aya dom ya shing nrai pati n shapro kau ai yu maram ari jo na.
№68 Pati hpung masha ningbo ganbu ni seng ang dodan tot lai nna rau buga na masha hpung, jongma manang hpung, hpyen la manang hpung re woi zuphpo galo, hkan shang lom re rai yang, msasa na-du ai hpe go, sadi ga jo, na-du sadi ga jo shing nrai pati hpung gata na aya dom kau ai ari jo na.
№69 Masha wa hpe asat tara hkan jep hkrum shangun na matu mara gara ko shok mau kau ai hpe go, sado ga jo shong nrai na-du sadi ga jo ari jo na. Masa loi song ai hpe go, pati hpung gata na aya dom kau ya shing nrai pati n shapro kau ai yu maram ari jo na. Masa na-du ai hpe go pati jahpan sho kau ya na.
№70 Pati masha ni a dodan ahkang, ra lata ahkang hte ra lata hkrum ahkang shanyen ya ai rai yang, masa loi song ai hpe go, sadi ga jo shing nrai na-du sadi ga jo ari jo na. Masa na-du ai hpe go, pati hpung gata na aya dom kau ya ari jo na.
Dip shagui, shahkrit shadep, masu hkalem, alom la re ladat hte pati masha ni madu ko a dodan ahkang, ra lata ahkang hte ra lata hkrum ahkang lang hkrat wa na hpe hkan je hpre abai ai ni hpe go, pati hpung gata na aya dom kau ya, pati hpung ko nna n shapro kau ai yu maram shing nrai pati jahpan shapro kau ai ari jo na.
№71 Lawu de na masa langai hta wa hkra ai hpe go, sadi ga jo shing nrai na-du sadi ga jo ari jo na.l Masa loi song ai hpe go, pati hupung gata na aya dom kau ya shing nrai pati n shapro kau ai yu maram ari jo na. Masa na-du ai hpe go, pati jahpan shapro kau ai ari jo na:
1.Ddaru sharin,tsun shabrong, shok ai hpe hkan abai shanut, ningdip, shing nrai daru sharin, tsun shabrong, shok ai laika hkrang ngau ni hpe madu ko nna hkap dip shingdang, shaza kau, shing nrai dingsang gaga masha ni a man hta tsun shabrong re.
2.Pati masha tsun gabra,dara lom, sakse madun re hpe dip shingdang nna, n-gaja ai amu shapro dat ai.
3.Pati masha ni a hpyi shok hpe ding shingdang nna, n-gaja ai amu shapro dat, shing nrai seng ang ai dodan hta n hkan ai pati masha ni hpyi shok lajang ai.
4. Pati masha ni ahkang shanyen ya nna, n-gaja ai amu shapro dat ai.
Daru sharin masha, tsun shabrong masha, shok masha, sakse wa, hte gaga masha ni hpe matai htang ai ni hpe go, lahta de tsun lai wa dodan hta hkan nna na-du ai hku shing nrai grau na-du ai hku ari jo lajang na.
Pati hpongchyom hta lahta de tsun lai wa ai lam ni galo ai hpe go, tengtok lit la masha hte lit gun ningbo ni hpe, nambat langai dodan ko hkan nna lajang na.
№72 Lawu de na masa langai hta wa hkra jang, sadi ga jo shing nrai na-du sadi ga jo ari jo na. Masa loi song ai rai yang, pati hpung gata na aya dom kau ya shing nrai pati n shapro kau ai yu maram ari jo na. Masa na-du ai hpe go, pati jahpan shapro kau ya ai ari jo na:
1.Gumrong gumtsa shachyan ya, gumrong gumtsa jep maram,hpongchyom jep sumru yu hte pati hpung gata ra lata galo ai hta ra lata lakmat gang bang, ra lata garum re hpong chyom ko nna galo ai n re ai bungli galo ai.
2.Ubadi dodan ai ra lata lakmat bang, ra lata lamang hta hpongchyom a tara maka hpe shingle nna hpong chyom ko nna galo ai nre ai bungli lamang galo, woi zuphpo, jashut, masha wa hpe shalen nna ra lata lakmat bang, dodan shangun ai.
3.Ra lata galo ai hta pati hpung tara, pati hpung gata na gaga tara masa hte sengang ai mu lam ni hpe tot lai ai mu galo ai.
№73 Ganbu lajang lang mu hta, ganbu lajang lang dodan tot lai ai rai jang, teng tok lit la masha hte ning gun ningbo mahsa ni hpe go, masa nau n song jang, sadi ga jo shing nrai na-du sadi ga jo ari jo na. Msa loi song ai hpe go, pati hpung gata na aya dom shign nrai pati n shapro kau ai yu maram ari jo na. Masa na-du ai hpe go, pati jahpan shapro kau ari jo na.


text:
UMHTA BRANG JAPAN DU SAI
I. Lai wa sai 2005-2007 ning laman, Umhta Brang gaw Malaysia, Singapore, Bangkok, Chiang Mai kaw na wuhpung wuhpawng ginra ni de du hkawm let tsaban 21 mungkan ntsa e asak hkrung hkawm sa na rai nga ai Jinghpaw Wunpawng shayi shadang ni hte hkrum zup ai lam, amyu sha hkrun lam hte seng nna numhtet numra gamung jahta ai lam galaw lu sai rai.
II. Japan mungdan de du nga ai anhte a Buga na amyu shayi shadang sha ni hpang de October 15 ya shani kalang mi bai du lu sai; laiwa sai shaning 1986 e du yu ai hte grai shai mat sai: shaloi Umhta Brang a hkam la ai ningmu mung shai mat na zawn byin ai majaw, lawu na hte maren loi mi sharai nna tang madun dat n.ngai rai.
Anhte Jinghpaw Wunpawng prat ram shayi shadang sha ni, Japan mungdan e, nde wa law htam nna kun dinghku hte nawng, kashu kasha hte mawng shanu nga sai gaw anhte a Buga, karing karang mungdan de bai nhtang wa na re gaw, mai byin sana kun? Anhte a daidaw buga hpe nja nhpra let shakram kau da masai kun?
Jinghpaw Wunpawng amyu sha tai shakut na malai, English ga, Japan ga, Miwa ga, Korea ga ni tsun jahta ai wuhpung wuhpawng de pyaw hkawm ai mungkan amyu masha mahtang tai ai gaw kaja sai, ngu na kun?
Lahta e tang madun ai ga san ni hpe nlu htai ai-October shata 26, ya Laban a matu mungga lajang ai shaloi, shawoi na Chyum mungga hpe sha tsun jahta na kun?,shing nrai amyu sha asak hkrung lam hpe madung hku nna tsun dan na kun?, Umhta Brang a Theology jam jau hkrum sai.
" Tsaban 21 prat na globalization a mabyin a majaw rai nga sai" ngu mara shagun ai hpe myit hkrum lawm na ga ai. Prat ram shayi shadang sha ni a myit mada shara hkraw hkun ai anhte a Jinghpaw Buga kaw hkring sa shara htum mat sai zawn hkam sha ai majaw, prat dep hpaji tam bram na matu, ja gumhpraw tam shakut ra ai majaw, galai shai ai mungkan a hka leng ntsa e shang manau lawm ra sai majaw, tinang shanu nga ai wuhpung wuhpawng kaw nna dam lada ai wuhpung wuhpawng de du hkawm nga ai kanau kasha ni hpang de Umhta Brang hku nna, marai hkum shagu nshut nshai, nhprai ai sha hkam la ra ai Ting gyeng ga sadi amyu (3) hpe shadup shatik lu myit ga, htet shana dat n.ngai rai.
Ga Sadi (3)
1). Ngai Jinghpaw Wunpawng amyu shayi/shadang gaw, Karai Kasang hpe kam sham ai asak hkrung lam kaw nna galoi mung nhprai ai sha, ngai hpe hkye hkrang la ai Madu Yesu a chyeju hpe myit dum let, Sasana hkrun lam hta mung, man ang ai made ap nawng gun hpai shakut shaja nga na n.ngai.( Rai sa, shing nga saga ai.)
2). Ngai Jinghpaw Wunpawng amyu shayi/shadang gaw tinang a chying hkai kanu kawa, mayu dama, kahpu kanau, amyu ru sai baw pa hpe tsawra nja nhpra myit hte matut mahkai nga let, hku hkau ai lam hta mala hka ai hku nbyin hkra shakut na n.ngai: tinang gaw Jinghpaw Wunpawng amyu hta kadai rai nga ai ngu ai shingteng masat "Identity" n shamat ai sha asak hkrung na n.ngai.( Rai sa, shing nga saga ai.)
3). Ngai Jinghpaw Wunpawng amyu shayi/shadang gaw, tinang a amyu htung hking hpe myit masa hku nna mung, arawn alai hte mung, tsun shaga ai hku nna mung, ta tut maka shapraw ai hku nna mung hkungga la ra let makawp maga nga na n.ngai; amyu sha ni a rawt jat galu kaba lam hpe mung, kabu gara let madi shadaw, n.gun jaw lawm na n.ngai. Tinang amyu hpe myit yu kaji ai lam n.galaw na,tinang amyu hkrat sum wa shangun ai bungli hta galoi n.shang lawm ai sha, Karai Kasang kaw akyu hpyi ya ai hku nna mung shang lawm na n.ngai.( Rai sa, shing nga saga ai.)
Lahta e ka madun da ai ga sadi (3) hta naw ka jat bang mayu ai rai yang, laika hti ai ni yawng a ra sharawng ai hku rai u ga.
III. Tsaban 21 mungkan de lahkam htawt nshut u ga………….
Umhta Brang gaw Bangkok ( Suwarnabhum ) nbungli dabang kaw nna Narita nbungli dabang de hkawm ai hkrun lam hta, Myen mung na mung chying sha shabrang (3) hte dung hkrup nu ai. Hkrun lam e gamung jahta ga ai; shaloi mung chying sha shabrang wa, Umhta Brang hpe tsun dan ai gaw, " Kachin" ni gaw anhte amyu hpe dep lu na matu shaning (20) ning shachyut ra na manit dai, ngu kamak jaw ai hkrum nu ai. ( Mungchying sha dai wa kadai amyu re ai hpe ndai kaw nka madun na re.)
Daini anhte Jinghpaw Wunpawng amyu sha ni, Karai Kasang hpe hkap la kam sham ai, Madu Yesu Hkristu hpe Hkye la Madu shatai let, asak hkrung ai hkrun lam gaw lagaw lahkam htawt nshut sai, ngu hkam la saga ai,; raitim, mung masa lam, sut masa lam, hpaji lam, Htung hking lam, nga sat nga sa, asak hkrung lam ni hta gaw lahkam htawt jaw sai zawn nawn ai she rai nga ai_ lahkam htawt shut ai kun; lahkam htawt njaw ai kun; lahkam htawt ai tang ndu ai kun? Lama ma hta dut dang nga sai.
Umhta Brang e masam maram yu ai made tsun ga nga yang, anhte Jinghpaw Wunpawng amyu sha ni gaw ya aten hta Madu Yesu a ga shadawn ( Mahte 7:27 ) kaw tsun ai the maren "………de a kadawng daw mat ai gaw nyawp rai nga ai…." ngu ai hpe bai dum ra na ga ai.
1). Ningbaw ningla bungli galaw ai shaloi makam masham kasi hpe hkridun n.shatai ai lagaw lahkam;
2). Tinang hku nna, Ningbaw Ningla byin tai wa ai shaloi, hpa lam hta mung, tinang hta grau ai n.nga ra sai, ngu sawn la shut ai lagaw lahkam;
3). Ningbaw Ningla ni chye mai ai hpaji hpe tinang nan, madu nan n.sharin la, nchye tawn ai she, maigan wa hpe chyu kam nna bungli shangut chye ai lagaw lahkam;
4). Amyu hpe tsawra ai ngu ai hta, rap ra ai tara hte teng man ai, tsawra matsan dum ai myit nlawm ai lagaw lahkam;
5). Yesu Hkristu hte kahkyin gumdin shakut na malai, htung hking hte ja gumhpraw hpe arang shatai let, amyu sha lam yan hpe gaw gap ai lagaw lahkam;
6). Amyu sha lam yan gaw gap shakut ai shaloi, tinang a tinggyeng rawt galu kaba lam hte kapyawn let woi awn ai lagaw lahkam ni hpe jahkring kau lu yang she anhte a wuhpung wuhpawng bai ngang kang wa na re.
Myit yu na matu hpaji jaw ga;
· Masing masa nlawm ai mung masa( Politics without Principle )
· Magam bungli n.galaw ai sha lu la ai sut gan ( Wealth without Work )
· Krawdung myit masin nlawm ai pyaw daw kadaw ai lam ( Pleasure without Conscience )
· Akyang lailen nlawm ai machye machyang ( Knowledge without Character )
· Arawn alai kata ai shakut shaja ai lam ( Industry without Morality )
· Shinggyin nau na myit nlawm ai hpung tang hpaji ( Science without Huminity )
· Apnawng hkungga nlawm ai Nawku daw jau lam ( Worship without Sacrifice )
George Edgar Shankel, " God and Man in History", ( Nasvillee, Southern Publishing HSSO: 1957-Page-85 )
Umhta Brang ( KTC )
Matsing :: Ndai laika ngau hpe, madu A ahkang nhpyi ai sha tang madun dat ai lam hpe mara dat ya na matu hpyi nyem dat n ngai .
Umhta Brang a Hkam sha lam ni
UMHTA BRANG JAPAN DU SAI


text:
Ndai hpawmi yan gaw N.Z kaw du ai J.W sak kung nu num ni hta na shawng nnan shagrau lekmat National certificate of hosipitality hpe hkam la lu ai yan re.
shan yan gaw NZ kaw du ai 2 ning jan sha naw rai ma ai rai tim ya na zawn asak gaba tim myit n-shayawm ai sha shakut shaja lu ai gaw grai nan arawng la hpa rai nga ai.
Maga mi de bai yu ga nga yang dai ni NZ kaw du ai ahte J.w sha ni gaw hpaji shakut ai lam hta laga myen mung masha ni hte tsa lam shadang shing daw yu yang No 1 re ngu mu mada ai hpa majaw nga yang anhte ni masha jahpan kachyi sha naw re.
Ya ten hta nz kaw du nga ai J.W sha ni hta bachelor of nursing hpe sharin nga ai numsha lahkawng, engineering numsha langai , electrical engineering sharin nga ai lasha lahkawng re. Sak naw ram ai ramma ni malawng mung college madang kaw hpaji sharin nga ai hkrai re, NZ mung dan gaw hpaji sharin la na matu gra htap htuk ai mungdan langai mung rai nga ai.
N Z du J.w sha ni a hpaji masa
Ndai hpawmi yan gaw N.Z kaw du ai J.W sak kung nu num ni hta na shawng nnan shagrau lekmat National certificate of hosipitality hpe hkam la lu ai yan re.


text:
Jinghpaw mungdaw Manwin hpyen yen dabang a matu shata mi na n-gu htaw lung wa ai Mungkan Wunpawng lusha garum ntum hpung WFP a mawdaw yan hpe Myen hpyendap n shalai pat shingdang ai majaw hpyen yen ni lusha gadawn nga sai lam chye lu ai.Shata mi kalang garan jaw nga ai WFP a n-gu, ya n lu shi ai majaw, Manwin hpyen yen IDP masha 3,000 jan gaw ya ten ‘hpa shadu sha na pyi n-gu n nga yak hkak nga sai lam,’ Manwin mare na hpyen yen lanu lahku nga ai nawku hpung woi langai tsun ai.
Manwin kaw nga ai hpyen yen dabang mali hta, Jinghpaw Wunpawng Hkalup Hpung Ginjaw (KBC) lit la lakawn ai KBC-1 hte KBC-2 dabang, ngam ai lahkawng gaw Hkatawlik Nawku Hpung lit la lakawn ai RCM-1 hte RCM-2 dabang ni re. Dai hta n ga, hpyen yen nkau gaw Manwin mare jinghku jingyu nta ni hta shingbyi nga ai re.
Muse-Namhkam lam hku nna Manwin de lung wa ai World Food Program, WFP a n-gu, sau hte shapre hte mawdaw kaba mali hpe asuya dap ni Namhkam mare kaw nna n shalai pat hkum tawn ai re.
Ya ten dai WFP hpyen yen lusha jarik ni hpe Namhkam mare gudawng e zing da ai gaw, dai ni hte nhtoi 20 ya daram du sai lam, lahta na hpung woi wa tsun ai.
Myen hpyendap Sinpraw Dingdung Daw Daju (Ya-Ma-Hka) taimu hte Dingdung Daw Daju (Ma-Pa-Hka) taimu yan a matsun hte maren, ya na zawn WFP a Manwin hpyen yen dabang lusha jarik hpe pat hkum ai re lam, hpyen yen lanu lahku hpung ni Jinghpaw Shiga Dap KNG de tsun ai.
‘Dai n-gu gaw laknak hpai hpung ni hpe garum na n-gu re. Manwin hpyen yen ni lusha garum n ra sai. Hpyen yen mung n nga sai’ nga Myen hpyendap ni n teng n man shiga ni tsun shabra nga ai lam chye lu ai.
Ndai mabyin a shawng, August 25 ya shani hta KBC mawdaw langai hte Miwa ga jarit mayan Jinghpaw hpyen yen dabang mali a matu Mungkan Wunpawng Garum Hpung UN-OCHA a tsi mawan htaw lung wa ai hpe Myitkyina-Loije lam Sinlum Bum Myen dap hta n shalai pat hkum ai sha n ga, tsi nkau hpe mung zing la ai lam ni galaw wa sai rai nga ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
18 September 2009
Wunpawng Mungdan Shanglawt Hpyendap (KIA) or Ga Jarit Shim Dap?
Layang U Ra
Kachin Independence Army (KIA) ngu nna ngang ngang grin nga ai lam gaw, anhte Jinghpaw Wunpawng amyusha ni mungkan ntsa hta matut nna grin nga lu na lam a matu, ahkyak dik ai lakung lakap langai mi re ngu yang n-shut na ga ai. Kadai hpa mi nga yang nga, KIA gaw galoi mung anhte amyusha ni langai hkrai a shingdu e “anhte amyusha ni gaw gara kaw na kadai ni rai nga ga ai” ngu ai amyusha maka kumla (National Identity) hpe htawng madun ya nga ai uhpung uhpawng nan rai nga ai. Ndai lam ni hpe dan dan leng leng re ai hku nna mu hkrup mai ai aten ni nga ai zawn, n-dum shami re ai hku nna byin nga ai aten ni mung nga nga ai lam rai nga ai. Dai rai yang, ya yang e KIA hpe “Ga Jarit Shim Dap” ngu nna amying galai kau na matu Myen Asuya gaw shadut nga sai lam hpe yu yang, Myen Asuya gaw KIA langai mi hpe sha shamyit kau na masing n-rai nga ai zawn, shawng lam hta anhte amyusha ni yawng a amyusha maka kumla hpe nan mung shamyit kau ya na masing rai nga ai.
Ndai zawn, (dai ni na - hpawt ni na - htawm hpang prat na) anhte amyusha ni hkum dingdek hta du hkrum hkra wa na rai nga ai ju shingna ndai ni hpe yeng seng kau lu na matu gaw, anhte amyusha ni yawng hta lit nga nga sai lam rai nga ai. Lam mi hku nna tsun ga nga yang, ndai ju shingna ni hpe gaw Wunpawng annau ni yawng jawm myit hkrum kahkyin gumdin ai hku nna sha, jawm dang manga kau lu na lam rai nga ai. Anhte amyusha ni a shingteng amying langai mi mungkan ga ntsa hta matut nna grin nga lu na lam hte nan seng nga sai lam re majaw, “K” mying hte shamu shamawt nga ai amyusha uhpung uhpawng ni yawng, nawku hpung ni yawng, a ningmu ni mung grai ahkyak nga sai lam rai nga ai.
Ndai lam hte seng nna, All Kachin Students and Youth Union, Kachin Today Group (U.S.A), Kachin National Organization (KNO), Kachin State National Congress for Democracy (KNCD-LA), Progressive Kachin Christian Solidarity (PKCS) ni zawn anhte kaga uhpung uhpawng ni mung tinang uhpung uhpawng a (shing nrai jawm gumhpawn ai hku nna rai tim) “Joint Statement” ni hpe, matut nna tang madun dan ra na ahkying aten nan mung rai nga saga ai. Wunpawng Mungdan Shanglawt Hpung kaw nna mung, anhte kaga amyusha uhpung uhpawng ni a ningmu ni hpe myit shalawm ya, hkam sha lawm ya, na re hpe kam ai. (Maga mi hku nna yu ga nga yang mung, anhte hkum anhte grai shakut shaja dum nga sai - grai masan sa dum nga sai - anhte a amyusha lam yan ni gaw kaja wa tatut hta, grai naw n-gun yawm nga ai lam hpe yin la ra na lam rai nga ai. Kade pu ba dum nga saga ai rai tim, amyusha lam yan hta ninggam lahkawng masum kahtap nna naw jawm matut shakut shaja sa wa ra na lam nan rai nga ai.)
Kaja wa nga yang, KIA ngu ai nga nga ai majaw sha, hpu nau Myen, Sam, ni anhte Wunpawng amyusha ni hpe atik anang roi rip ai lam ni nau n-galaw gwi nga ma ai lam rai nga ai zawn, maigan shara shagu de du hkawm nga sai Wunpawng saidaw saichyen ni hku nna mung, “tinang gaw kadai ni rai nga ga ai” ngu ai lam hpe sakse madun dan nga lu ai lam rai nga ai. Shaning law law Myen Asuya gaw anhte Jinghpaw Wunpawng amyusha ni a ntsa e n-tara ai hku roi rip dip sha nga ai lam a masat kumla, sakse, ni nan mung rai nga ai. Lama wa na “Ga Jarit Shim Dap” ngu ai shingteng amying hte she matut nna nga sa mat wa na hku rai yang gaw, Myen Asuya a roi rip nga ai lam, n-tara dip sha nga ai lam, ni hpe matut nna tsun ndau ra na lam mung nnga sana re shadu ai. (Tsun dan tim tatut nan sakse nnga sai lam hpe kadai mung kam sana nrai nga ai.)
Teng sha tsun ga nga yang, myu tsaw hpyenla langai mi Wunpawng mungdan shara mi hta laknak hpai nna tsap nga ai lam a shingnip shingna gaw, mungkan a jut shara shagu hta chyam bra hkawm nga sai Wunpawng amyusha ni langai hkrai hte rau nan mung rai nga ai ngu yang n-shut na sai. Dai ni na ndai ten du hkra anhte amyusha ni yawng a matu dawhpum dawnu tai ya let, anhte langai hkrai a amyusha maka kumla hpe shangang shakang da ya ai - shagrin da ya ai – Wunpawng Mungdan Shanglawt Hpung hpe nachying wa chyeju dum nngai. Matut nna mung anhte amyusha ni hkum dingdek hpe makawp maga ya lu ai, shim lum ai shingnip shingna jaw ya lu ai, dawhpum dawnu nan she naw tai ya nga marit law. -- Kachin Today
Kachin Independence Army (KIA) ngu nna ngang ngang grin nga ai lam gaw, anhte Jinghpaw Wunpawng amyusha ni mungkan ntsa hta matut nna grin nga lu na lam a matu, ahkyak dik ai lakung lakap langai mi re ngu yang n-shut na ga ai. Kadai hpa mi nga yang nga, KIA gaw galoi mung anhte amyusha ni langai hkrai a shingdu e “anhte amyusha ni gaw gara kaw na kadai ni rai nga ga ai” ngu ai amyusha maka kumla (National Identity) hpe htawng madun ya nga ai uhpung uhpawng nan rai nga ai. Ndai lam ni hpe dan dan leng leng re ai hku nna mu hkrup mai ai aten ni nga ai zawn, n-dum shami re ai hku nna byin nga ai aten ni mung nga nga ai lam rai nga ai. Dai rai yang, ya yang e KIA hpe “Ga Jarit Shim Dap” ngu nna amying galai kau na matu Myen Asuya gaw shadut nga sai lam hpe yu yang, Myen Asuya gaw KIA langai mi hpe sha shamyit kau na masing n-rai nga ai zawn, shawng lam hta anhte amyusha ni yawng a amyusha maka kumla hpe nan mung shamyit kau ya na masing rai nga ai.
Ndai zawn, (dai ni na - hpawt ni na - htawm hpang prat na) anhte amyusha ni hkum dingdek hta du hkrum hkra wa na rai nga ai ju shingna ndai ni hpe yeng seng kau lu na matu gaw, anhte amyusha ni yawng hta lit nga nga sai lam rai nga ai. Lam mi hku nna tsun ga nga yang, ndai ju shingna ni hpe gaw Wunpawng annau ni yawng jawm myit hkrum kahkyin gumdin ai hku nna sha, jawm dang manga kau lu na lam rai nga ai. Anhte amyusha ni a shingteng amying langai mi mungkan ga ntsa hta matut nna grin nga lu na lam hte nan seng nga sai lam re majaw, “K” mying hte shamu shamawt nga ai amyusha uhpung uhpawng ni yawng, nawku hpung ni yawng, a ningmu ni mung grai ahkyak nga sai lam rai nga ai.
Ndai lam hte seng nna, All Kachin Students and Youth Union, Kachin Today Group (U.S.A), Kachin National Organization (KNO), Kachin State National Congress for Democracy (KNCD-LA), Progressive Kachin Christian Solidarity (PKCS) ni zawn anhte kaga uhpung uhpawng ni mung tinang uhpung uhpawng a (shing nrai jawm gumhpawn ai hku nna rai tim) “Joint Statement” ni hpe, matut nna tang madun dan ra na ahkying aten nan mung rai nga saga ai. Wunpawng Mungdan Shanglawt Hpung kaw nna mung, anhte kaga amyusha uhpung uhpawng ni a ningmu ni hpe myit shalawm ya, hkam sha lawm ya, na re hpe kam ai. (Maga mi hku nna yu ga nga yang mung, anhte hkum anhte grai shakut shaja dum nga sai - grai masan sa dum nga sai - anhte a amyusha lam yan ni gaw kaja wa tatut hta, grai naw n-gun yawm nga ai lam hpe yin la ra na lam rai nga ai. Kade pu ba dum nga saga ai rai tim, amyusha lam yan hta ninggam lahkawng masum kahtap nna naw jawm matut shakut shaja sa wa ra na lam nan rai nga ai.)
Kaja wa nga yang, KIA ngu ai nga nga ai majaw sha, hpu nau Myen, Sam, ni anhte Wunpawng amyusha ni hpe atik anang roi rip ai lam ni nau n-galaw gwi nga ma ai lam rai nga ai zawn, maigan shara shagu de du hkawm nga sai Wunpawng saidaw saichyen ni hku nna mung, “tinang gaw kadai ni rai nga ga ai” ngu ai lam hpe sakse madun dan nga lu ai lam rai nga ai. Shaning law law Myen Asuya gaw anhte Jinghpaw Wunpawng amyusha ni a ntsa e n-tara ai hku roi rip dip sha nga ai lam a masat kumla, sakse, ni nan mung rai nga ai. Lama wa na “Ga Jarit Shim Dap” ngu ai shingteng amying hte she matut nna nga sa mat wa na hku rai yang gaw, Myen Asuya a roi rip nga ai lam, n-tara dip sha nga ai lam, ni hpe matut nna tsun ndau ra na lam mung nnga sana re shadu ai. (Tsun dan tim tatut nan sakse nnga sai lam hpe kadai mung kam sana nrai nga ai.)
Teng sha tsun ga nga yang, myu tsaw hpyenla langai mi Wunpawng mungdan shara mi hta laknak hpai nna tsap nga ai lam a shingnip shingna gaw, mungkan a jut shara shagu hta chyam bra hkawm nga sai Wunpawng amyusha ni langai hkrai hte rau nan mung rai nga ai ngu yang n-shut na sai. Dai ni na ndai ten du hkra anhte amyusha ni yawng a matu dawhpum dawnu tai ya let, anhte langai hkrai a amyusha maka kumla hpe shangang shakang da ya ai - shagrin da ya ai – Wunpawng Mungdan Shanglawt Hpung hpe nachying wa chyeju dum nngai. Matut nna mung anhte amyusha ni hkum dingdek hpe makawp maga ya lu ai, shim lum ai shingnip shingna jaw ya lu ai, dawhpum dawnu nan she naw tai ya nga marit law. -- Kachin Today
Posted by KBG at 3:46 PM 91 comments
Labels: Opinion/Analysis
Subscribe to: Posts (Atom)


text:
Retreat Centre Komiti
Madu Yesu hta yup pyaw mat wa sai YJH a Hpung Up Sara Kaba Rev. Maran Zau Yaw hpe myit dum ai masat hku nna, Retreat Centre hpe M. Zau Yaw Masat Ginra ngu amying shingteng jaw let, masing jahkrat, hkyen lajang galaw sa wa ai rai nga ai. Yangon-Mandalay Lam Nmaw Kaba, Pago, Inndagaw mare 10 mile hta Eka 12.54 dam ai Sun Kaba rai nga ai. YJH Nawku Jawng kaw na mawdaw hte hkyinghkum 1:30 daram gawt yang du ai shara re.
Pandung
Hkum Dingnum Bawng Ring wa hkra galaw sa wa na.
Yaw shada ai lam
1. Wenyi, Myit masin, Hkumhkrang n-gun ban la lu na matu.
2. Nawku hpung hte seng ai Sharin Hpawng ni galaw lu na matu.
3. Kaga Hkristan Nawku Hpung ni hpe dang lu ai daram dawjau lu na matu.
Komiti kaw nna Retreat Centre hpe grau kaja, tsawm htap, ngang grin ai hte, yaw shada da ai hte maren jai lang asung jashawn lu na matu lit la woi awn nga ai. Bungli kaba (Project) ni hpe masing jahkrat nna, Hpung Kongsi de tang madun dawdan ai lam la nna galaw sa wa nga ai. Sun hte seng nna bungli galaw ai ni hte, sun kata na arung arai ni hpe lit la hpareng nga ai re.


text:
DUNG (12) GINRA HTA MATUT MANOI GASAT NGA
Wunpawng Mungdan Shanglawt Asuya Sinpraw Ginwang Dap Ba (3) n pu, KIA Dung (12) ginra rai Mung Ding, Mung Hkawng ginra ni hta KIA myu tsaw share ninghkring ni hte myen tai hpyen ni dai hpawt September (11) ya jahpawt hkying (8:00 AM) ten kawn ya shiga ka nga ai ten du hkra laja lana gap gasat nga ai lam shiga na chye lu ai. Myen hpyen ni hpyen n gun kaba hte htu gasat nga ai re lam sha n-ga, Kai Htik Bum ntsa ka wna laknak kaba ni hte gap garum ya nga ai lam mung na chye lu ai. Wunpawng Mungdan Shanglawt Asuya maga na KIA Dung (12) hte Dung (27) ni jawm nna ninghkap gasat nga ai lam, KIA Dung (1) ni n lu sa garum na matu Kai Htik Bum kawn laknak kaba ni hte gap garum ya nga ai re lam hpe mung na chye lu ai.


text:
Hpungtau Bot
Buga Hpung a dawhpum langai mi rai nga ai. Hpung woi ni hpe karum shingtau ai, Hpung a Sasana magam bungli law law hpe lit la woi awn gunhpai ya nga ai re. Hpung Daw Lawk ni hta, hpung masha ni wenyi su rawt nna shada kanawn mazum hku hkau ai lam ngang kang wa hkra, Dinghku Hpawng ni hpe woi awn ai. Hpung Woi Sara ni a dinghku ni, Buga hpung dinghku ni hte kaga malet nhprang hpung masha ni a wenyi, myit masin, hkum hkrang, machyi makaw, si hkrung si htan, ruyak shoihpa, kawsi hpang gara, matsan mayan hkrum nga ai ni hpe kawan katsan, akyu hpyi ya, karum ningtum madi shadaw ya nga ai. 2010-2011 ning hta
Hpungtau ni yawng (40) rai nga ai.
Shang lawm karum shingtau gunhpai nga ai magam bungli ni;
a) Hpung Daw Lawk (13)
b) Makoi Mayang
c) Hkungran Poi
d) Matsan mayan ni hpe gawan katsan
e) Machyi makaw gawan katsan
f) Hkalup hkam
g) Poi Daw
h) Alu hta


text:
Anhte a amyu hte buga hpe “devide and rule” galaw na grai nyan nga ma ai. “Kachin Region (1) hte (2)” hpe garan nga wa sai. Maru ni hpe laika kaga san galaw ya nna bra wa hkra shakut nga ma ai. Maigan mung de sa du nga ai nanhte hpeji kaba ni n shakut […]
Category: Laika Ngau
KIA Dapdung 1,12,27 Ginra Manje, Mung Hkawng de Myen Hpyendap Majan Shabyin Ai Lam
KIA Masat (3) Dap Ba, Masat (27) Dap Dung ginra, Mung Hkawng makau Laika Zup Ja mare de, September (18) ya shani, Hk.L.Y (86) hte Hk.M.Y (318) pawng hpawm hpyen ni htim lung wa ai majaw, gasat gala byin ai kaw nna, October (6) ya shani du hkra, Kapawk galawk rai matut manoi gasat gala […]
Hpang Jahtum na Shanglawt Majan Kaba A Matu
Hkrak teng sha nga yang Myen Hpyen Dap Ningbaw ni hte Myen Nationalists ni kaw nna Wunpawng Amyu Sha(Jinghpaw Wunpawng) ni hpe Hpyen Majan ndau nhtawm sat shamyit hpang ai shaning pi 4/5 ning du wa nga sai re … raitim daini du hkra Wunpawng amyu sha ni a lapran dai hpe “asan pra” mu […]
Du Kaba Gun Maw hte Mungdan Simsa Bawngban Lam Masa
Pangmu Shayi April 28, 2014 (Bat Hpang Langai Ya) April shata praw maga hta Du Kaba Gun Maw Amerika mungdan de sa du hkawm ai lam hpe shiga dap ni law law wa ka, shapoi ai lam galaw ma ai. Dai aten gaw myu tsaw Shanglawt hpyen hpung ni hte Myen hpyen dap ni shani […]
Hkristu a Hpyen Hpung Ni Shang Lawm Nga Sai Daini Na KIA Rawt Malan Majan
September 15, 2011 1988 ning May – June shata aten laman hta Du Jum Nban La woi awn ai KIA (253) Dap Dung hte Major Sau Chang woi awn ai Dap Dung(3) pawng nna Hpyen Zai Ladat Masat -1 (Tact 1) ngu nna hpaw ninghtan nhtawm sinpraw Dingda Pangwa-Kampaiti ginra e dap jung tawn ai […]


text:
Myitrum manang ni,Ka-ni nanghpam tsi mawan shabra sha nga ai Zahkung Ting Ying hpe myit n dawt nna, “Shadum Jahprang” ngu Ga shagawp gawp dat ai re.WP Ramma ni Katsi majan hta n dau si ma mu ga hte majanpa de Awng Padang lu ai hte maren, Mungmasa lam mung daw dan n shut u ga hpyi dum ga yaw.
Jic read more
Shadum Jahprang
Hkawp hkungga la ra,
Slg. Kaba Ting Ying wa; Nang wa le....myit grai ja, I hpunau Wunpawng shada;
Ka-ni nanghpam ai lu sha, Wunpawngmung ting chyam shabra; Tai wa maga n-gun jaw,
Tinang sai hpe chyup shapraw;
Nang zawn tinggyeng amyit rawng, Tai wa Katsi majan awng;
Tai wa nang hpe shagrau da,
Nang mung kabu g’ra hkap la;
Tai m’ni mayu nga a dawng! Sinda pyi she dup malawng; Nang wa - loi pyi n chye myit, Mana a chying dum hta n grit;
Tinang amyu si ai wa,
Na a matu kabu hpa;
Myit malai mung n chye lu, Hkye hkrang la lam sum na lu!
Tai a lakung lakap tai, Wunpawng sai n jet ndai; Sai jet yang dai hku n rai, Amyu si ru na n mai;
Chye myit chye mang na chyalu, Sai ga shaga amyit su;
Pu gang sin machyi na she rai, Katsi majan n lawm chyai;
Oh! Ya Nang dai hku n rai taw, Na a matu myit n pyaw;
Ngaraidikap kap sana,
Shadum jahprang ai yaw ya..........
Shanglawt Tsing (11.7.2012 , 6:00 AM)


text:
Shawng nnan myu hte Mungdan a matu asak hkum hkrang ap nawng lai wa sai myutsaw share sha gan ni yawng hpe hkung ga jaw dat ga ai.
Shawng lam hta nhkrit ntsang shakut sha ja nga ai myu tsaw share shagan ,myit su du salang ji n-ban yawng hte e n-ngut shi ai an hte a rawt malan hkrun lam hta nanhte hte rau anhte mung shawa mung tut nawng rau rai nga ga ai nang ngai yawng lahkrip ra ra madu lu ai atsam hte du ai sha ra kawn rau shakut shaja sa wa ga.
Wunpawng mungdan shanglawt atsu ya Ningbaw kaba Lanyaw Zawng Hkra a 49 ning hpring rawt malam mung ga gaw ndai zawn re,...
Trump: No Salary for Me as President.
6 hours ago


text:
NDAU SHABRA LAIKA
1. KIO a makam hte pandung gaw mungdan kata shanu nga ai mungshawa ni hta
jadip jahpang nga ai hte mungdan ting ngwi pyaw simsa rawt galu kaba wa lu na
matu yaw shatawng shada ai lam rai nga ai.
2. KIO gaw simsa ngwi pyaw wa lu na matu Mungdan Asuya ni hte law law lang
bawngban jahkrup lai wa sai. 2009 ning April shata (28) ya shani kaw nna galaw
hpang ai bawngban hpawng mung dai ni aten du hkra bawngban jahkrup nga ding
yang rai nga ai.
3. KIO gaw 1994 ning, February (24) ya shani na NWT Asuya hte KIO a gap hkat
jahkring ai ga sadi laika hta ningpawt tawn nna ngang grin ai simsa lam hpe matut
gaw gap sa wa lu na matu myit mada ra sharawng ai.
4. Ngang grin ai simsa lam hpe lu la na matu myit mada ai majaw KIO gaw;-
(a) Munghpawm Mungdan kata kaw nna ga, garan pru mat wa na, ngu ai lam n re
ai sha, 1947 ning hta Wunpawng Amyu sha Du, Salang, Hpu Shawng Hpu Ba
ni hte kaga Amyu Bawsang Du Salang ni Panglung mare kaw myit hkrum ga
sadi tawn da sai, Panglung jasat hpe ningpawt ninghpang shatai let
Munghpawm Mungdan kaw rap ra ai tara shangwang kata rau sha jawm nga
pra sa wa na.
(b) Mungdan Asuya ban shagu hte bawngban jahkrup wa sai hte maren matut nna
mung bawngban jahkrup ai ladat hpe madung tawn nna ngang grin simsa wa lu
hkra shakut sa wa na.
(c) KIA hte kaga magam dap ni hpe mung lahta na No. 4 (a) (b) ni hte bung pre ai
hku nna galai shai sa wa na.
5. KIO gaw Asuya kaw nna woi galaw sa wa na rai nga ai, ra lata poi hpe tara rap ra
ai hku galaw sa wa na matu ra sharawng ai.
6. KIO gaw, ngang grin simsa ai Munghpawm byin tai wa na matu ra sharawng myit
mada ai ni yawng hte lata gindun sa wa na.
Ninghtoi;- 2010 Ning, August Shata (30) ya.


text:
Daini Hpakan lam, Kamai kaw nna Mogawng de yu wa ai Myen asuya dap hpe Nam Sheng mare makau shara lahkawng kaw shanglawt ni hkap gap dat sai.
Mawdaw shi jan hte yu wa ai Myen ni hpe Pin Li Hka lawu mayan kaw hkying 4 pm jan hta bawm lahkawng hkap dep nna, de a lawu na Gala Kawng kaw mung minit 20 jan sinat hte mung hkap gap ai lam, dai ginra shiga lawk tsun ai re.
Myen asuya dap maga si hkala nga ai raitim KIA maga hpa n ra ai lam, matut chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
- Written by naw-ja
Sunday, 21 October 2012
KIA hpyen hpung hte Tai hpyen ni gasat poi byin.
2012 October,19 ya hkying 10:00am-12:00am ten laman, Dap Dung (30) ni nga ai Sai law mare makau Kawng Ra "Post" de Man Win mare kaw nga aiTai hpyen ni, Pyi Li Yang kaw nna laknak kaba hte gap bun ai lam na chye lu ai.ndai zawn laknak kaba hte gap bun ai rai tim karai kasang a chye ju hte hkra hkala ai lam nnga ai hpe na lu ai.
Matut nna shani ka-ang hkying 12:00am ten, Na Hpaw kaw Dap jung nga ai Tai hpyen Hk.L.Y (105) dap hte Dap Nawng Daju ginra na KIA hpyen hpung ni gasat poi byin ai hta Tai hpyen maga na (1) si ai lam na chye lu ai. ndai laman hta Tai hpyen ni KIO Ginjaw shara de hpyen n-gun jat bang ai lam na chye lu ai.
Labels: News
Subscribe to: Post Comments (Atom)


text:
Myen ni a hkawhkam hkawseng prat hpe hkaja yu yang tinggyeng a akyu ara
lu wa na matu kanu kawa kahpu kanau ni a asak hpe dan di kau na matu
myit li dum ai ni n rai ma ai. Myenmung shanglawt lu wa ai shani kaw nna
dai ni du hkra prat dep ten de du shang wa sai raitimung Myen asuya a
akyang gaw laklai rawt jat wa ai lam n nga ai.
Prat 1-3 (Anoratha,
Bayinnaung, Alonghpaya) ten hta Myenmung lawu daw na bum nga masha ni
hpe Myen amyu byin hkra gara hku shabyawng kau wa ai zawn, ndai prat 4
hta mung bum nga masha yawng hpe shabyawng kau na matu 1962 ning Ne Win
daru magam zing ai shani kaw nna masing jahkrat tawn sai. Ne Win hpe
kade n ju ai Myen General raitimung, Ne Win jahkrat tawn ai policy hpe
dai ni du hkra shadik shatup wa masai.
Ndai ten hta bum nga masha ni
hpe jahten sharun kau lu na matu bum nga masha ni ra sharawng ai ningmu
ni lang nna shamawng jaw nga ma ai. Ga shadawn :- Myenmung gaw federal
hkrang lang ai democracy mungdan gaw-gap na re majaw mungdan hpe makawp
maga na hpyendap mung Federal Army hkrang byin pru wa na matu hkyen sa
wa magang sai. Dai zawn re ai democracy mungdan hpe uphkang na matu Aung
San Suu Kyi gaw President byin tai wa mai ai. Constitution hpe mung
mungmasha ni ra sharawng htaphtuk dum ai hku gram la mai na lam lang hte
lang ndau shamawng wa masai.
Maga mi de rai jang, Myenmung kaw
masha myu bawsang 135 nga ai lam ding yang ndau wa masai. Yaw shada ai
lam gaw, masha myu bawsang shagu gaw laksan mungdaw mying shamying la
mayu ai ni hkrai re. Myenmung zawn re ai mungdan kaji langai kaw mungdaw
135 tawn na matu gaw manghkang kaba galaw la ai sha rai na re majaw
mungdaw mying hpe masha myu bawsang mying n lang ai sha kaga grau
htaphtuk ai mying ni lata lang lu hkra mahkrun jahtuk nga ma ai.
Dai
masing hta la kap nna du na ra ai aten kadun hta Myenmung ting na
yuptung jahpan hkan hta na ma ai lam mungdan ting na masha yawng chye
shajang nga sai re. Dai shaloi Myenmung a myu bawsang chyarang gaw myu
135 sha n rai na sai. Amyu hkying kaba jat wa na masing re. Anhte
Wunpawng amyu ni myu 6 nga ai kaw na myu tsa lam jat wa na re. Ndai lam
hte seng nna gara hku jawm galaw na lam buga de na myitsu salang ni gaw
tinang amyu ni a shangwang kata kaw bawngban ai zawn kaga hpu nau bum
nga amyu ni hte mung jahkrup nga masai lam jawm na lu nga saga ai.
Madung gaw Wunpawng Myusha mying “KACHIN”, Nambat gaw 101 ngu jawm bang
na lam jahkrup nga masai. Mungdan kata kaw jawm shakut nga ai zawn,
maigan de du nga ai hpu nau ni mung maigan de du nga ai kaga bum nga myu
bawsang ni yawng hpe hpaji jaw hkat shadum hkat ai marang e, mungdan
ting a matu mungmasa lam hta kahkyin gumdin lam lu wa nna yawng a matu
awngdang ai lam lu wa na re.
Myen asuya galaw wa ai masing shagu gaw
bum nga masha yawng hpe Myen amyu de byawng shang wa na masing hkrai
rai wa sai. Dai majaw myu bawsang shagu gaw tinang amyu hte mungdan a
amying shingteng hpe makawp maga tawn lu na matu myu langai a hpang
langai rawt malan wa masai. Dai hte maren Ningbaw Kaba Lahtaw Zau Seng
gaw 1961 February 5 ya shani myusha lam yan hta npawt nhpang tawn nhtawm
rawt malan lam woi awn hpang wa sai. Shing rai Myenmung ting na rawt
malan hpung ni yawng gaw myusha lam yan kaw npawt nhpang tawn nna rawt
malan hpang wa ai hkrai rai wa sai.
Dai zawn re ai shingdu lam hta
hkan nna Myenmung a rawt malan labau hta myusha lam yan gaw yit kau n
mai, tsaw htum ai pungding kaw jawm tawn wa saga ai. Shing rai rawt
malan hpung ni yawng a pungding gaw myusha lam yan hta ahkyak jawm tawn
ai marang e, bum nga masha myu langai hpra hta n-gun kaba wa nna dai bum
nga masha ni yawng pawng hpawm dat ai shaloi n-gun na chying kaba ai
hpawngchyawm byin wa na hpe Myen asuya hku nna asan sha mu ya ai majaw
jahten sharun kau lu na matu ladat amyu myu lang wa sai.
Shing re ai
masing hta hkan nna rawt malan hpung ni gaw myusha lam yan hta npawt
nhpang tawn wa ai kaw na dai ni na ten hta law malawng gaw, “Mungmasa
hpe mungmasa ladat hte sanglang la na” ngu ai Myen asuya kaw na madun
dat ai jut de jawm gayin mat wa masai. Myusha lam yan hpe shamat kau ai
rai yang, mungmasa lam hta lang na n-gun mung hkan shamat kau sai majaw
rawt malan hpung law malawng gaw gap hkat jahkring tawn nhtawm Myen
asuya woi awn sa wa nga ai myusha shamyit lam yan de ndum shamyi hkan
yan nang sa wa nga ai hpe mu dat yang na chying hkrit hpa tsang hpa rai
wa sai.
Myenmung a mungmasa labau hpe hkaja yu yang, ahkyak ai
mungmasa lamyi shagu hta Wunpawng Myusha myitsu salang ni shang hparan
ya ai hkrai rai wa sai. Dai ni na ten hta byin pru wa ai manghkang gaw
mungdan ting a matu shadawn sharam n lu, na chying ahkyak ai manghkang
kaba rai nga sai majaw uhpung shagu na Wunpawng Myusha myitsu du salang
ni jawm hpawngchyawm dawdan ai marang e, mungdan ting na rawt malan
hpung ni yawng gaw myusha lam yan hta la kap nna mungmasa ningmu mahkrun
langai a policy npu kaw rau jawm hkawm sa na matu Laiza zuphpawng kaw
jahtuk la lu masai. Ndai masing gaw tsun n dang manu kaba ai shawng nnan
na ninggam awngdang ai lam rai wa sai.
Satan a lit gaw kaning re ai
awngdang lam hpe raitim aten dep jahten sharun kau lu na matu rai nga
ai hpe Ja Chyum laika kaw na hkaja la mai nga ai. Dai hte maren Wunpawng
Myusha ni a woi awn awngdang lam hpe jahten sharun kau lu na matu shada
a lapran kaw nampum latup bang ya ai marang e, aten kadun laman
Wunpawng Myusha ni a kahkyin gumdin lam hpe jahten kau lu ai nangshoi
nangsha nsen ni mawng pru wa magang sai. Ndai zawn re ai mahtai hpe
maram yu yang, anhte amyu ni gaw kaga amyu ni hpe mungmasa numdaw nkau
kaw lam woi awn lu ai zawn satan wa a gunglau ai hpe koi yen kau lu na
matu Yehowa jaw da ya ai machye machyang hpe lang shaman ai madang rai
wa nga sai.
Dai ni na ta tut bungli hpe maram yu yang, tai hpyen wa
gaw rawt malan hpung ni hte hkrum shaga shagu myusha lam yan hpe koi kau
nhtawm n-gun kya nga ai mungmasa lam hta ginchyum woi dat lu hkra
shakut nga ai hpe mu lu ai. Dai masing hpe mu ya ai Wunpawng salang ni
gaw myusha lam yan hta madung tawn nna hkrum bawngban awngdang wa lu na
matu aten la nna jahtuk nga ma ai hpe maram lu ai.
Ndai zawn re ai
hpaji shingjawng poi kaw awngdang wa lu na matu shawng lam kaw myit
simsa ai hte ta tut dawdan galaw sa wa lu na matu na chying ahkyak ai
zawn, shingdu kaw nga let hpaji jawm jaw nga ai ni mung ahkyak kaba rai
nga ai. Wunpawng Myusha ni gaw myusha lam yan hta shara mi kaw nlawm
yang shara mi kaw lawm nga chyalu re. Shing rai anhte a yaw shada tawn
ai pandung de ahkum ara du wa shajang na matu gaw anhte yawng a kahkyin
gumdin ai nyan hpaji atsam a n-gun rai nga ai hpe kam let shakut sa wa
ga law.
Aji Pa Jau
20 December 2013
Myen ni a hkawhkam hkawseng prat hpe hkaja yu yang tinggyeng a akyu ara lu wa na matu kanu kawa kahpu kanau ni a asak hpe dan di kau na matu myit li dum ai ni n rai ma ai. Myenmung shanglawt lu wa ai shani kaw nna dai ni du hkra prat dep ten de du shang wa sai raitimung Myen asuya a akyang gaw laklai rawt jat wa ai lam n nga ai.
Prat 1-3 (Anoratha, Bayinnaung, Alonghpaya) ten hta Myenmung lawu daw na bum nga masha ni hpe Myen amyu byin hkra gara hku shabyawng kau wa ai zawn, ndai prat 4 hta mung bum nga masha yawng hpe shabyawng kau na matu 1962 ning Ne Win daru magam zing ai shani kaw nna masing jahkrat tawn sai. Ne Win hpe kade n ju ai Myen General raitimung, Ne Win jahkrat tawn ai policy hpe dai ni du hkra shadik shatup wa masai.
Ndai ten hta bum nga masha ni hpe jahten sharun kau lu na matu bum nga masha ni ra sharawng ai ningmu ni lang nna shamawng jaw nga ma ai. Ga shadawn :- Myenmung gaw federal hkrang lang ai democracy mungdan gaw-gap na re majaw mungdan hpe makawp maga na hpyendap mung Federal Army hkrang byin pru wa na matu hkyen sa wa magang sai. Dai zawn re ai democracy mungdan hpe uphkang na matu Aung San Suu Kyi gaw President byin tai wa mai ai. Constitution hpe mung mungmasha ni ra sharawng htaphtuk dum ai hku gram la mai na lam lang hte lang ndau shamawng wa masai.
Maga mi de rai jang, Myenmung kaw masha myu bawsang 135 nga ai lam ding yang ndau wa masai. Yaw shada ai lam gaw, masha myu bawsang shagu gaw laksan mungdaw mying shamying la mayu ai ni hkrai re. Myenmung zawn re ai mungdan kaji langai kaw mungdaw 135 tawn na matu gaw manghkang kaba galaw la ai sha rai na re majaw mungdaw mying hpe masha myu bawsang mying n lang ai sha kaga grau htaphtuk ai mying ni lata lang lu hkra mahkrun jahtuk nga ma ai.
Dai masing hta la kap nna du na ra ai aten kadun hta Myenmung ting na yuptung jahpan hkan hta na ma ai lam mungdan ting na masha yawng chye shajang nga sai re. Dai shaloi Myenmung a myu bawsang chyarang gaw myu 135 sha n rai na sai. Amyu hkying kaba jat wa na masing re. Anhte Wunpawng amyu ni myu 6 nga ai kaw na myu tsa lam jat wa na re. Ndai lam hte seng nna gara hku jawm galaw na lam buga de na myitsu salang ni gaw tinang amyu ni a shangwang kata kaw bawngban ai zawn kaga hpu nau bum nga amyu ni hte mung jahkrup nga masai lam jawm na lu nga saga ai. Madung gaw Wunpawng Myusha mying “KACHIN”, Nambat gaw 101 ngu jawm bang na lam jahkrup nga masai. Mungdan kata kaw jawm shakut nga ai zawn, maigan de du nga ai hpu nau ni mung maigan de du nga ai kaga bum nga myu bawsang ni yawng hpe hpaji jaw hkat shadum hkat ai marang e, mungdan ting a matu mungmasa lam hta kahkyin gumdin lam lu wa nna yawng a matu awngdang ai lam lu wa na re.
Myen asuya galaw wa ai masing shagu gaw bum nga masha yawng hpe Myen amyu de byawng shang wa na masing hkrai rai wa sai. Dai majaw myu bawsang shagu gaw tinang amyu hte mungdan a amying shingteng hpe makawp maga tawn lu na matu myu langai a hpang langai rawt malan wa masai. Dai hte maren Ningbaw Kaba Lahtaw Zau Seng gaw 1961 February 5 ya shani myusha lam yan hta npawt nhpang tawn nhtawm rawt malan lam woi awn hpang wa sai. Shing rai Myenmung ting na rawt malan hpung ni yawng gaw myusha lam yan kaw npawt nhpang tawn nna rawt malan hpang wa ai hkrai rai wa sai.
Dai zawn re ai shingdu lam hta hkan nna Myenmung a rawt malan labau hta myusha lam yan gaw yit kau n mai, tsaw htum ai pungding kaw jawm tawn wa saga ai. Shing rai rawt malan hpung ni yawng a pungding gaw myusha lam yan hta ahkyak jawm tawn ai marang e, bum nga masha myu langai hpra hta n-gun kaba wa nna dai bum nga masha ni yawng pawng hpawm dat ai shaloi n-gun na chying kaba ai hpawngchyawm byin wa na hpe Myen asuya hku nna asan sha mu ya ai majaw jahten sharun kau lu na matu ladat amyu myu lang wa sai.
Shing re ai masing hta hkan nna rawt malan hpung ni gaw myusha lam yan hta npawt nhpang tawn wa ai kaw na dai ni na ten hta law malawng gaw, “Mungmasa hpe mungmasa ladat hte sanglang la na” ngu ai Myen asuya kaw na madun dat ai jut de jawm gayin mat wa masai. Myusha lam yan hpe shamat kau ai rai yang, mungmasa lam hta lang na n-gun mung hkan shamat kau sai majaw rawt malan hpung law malawng gaw gap hkat jahkring tawn nhtawm Myen asuya woi awn sa wa nga ai myusha shamyit lam yan de ndum shamyi hkan yan nang sa wa nga ai hpe mu dat yang na chying hkrit hpa tsang hpa rai wa sai.
Myenmung a mungmasa labau hpe hkaja yu yang, ahkyak ai mungmasa lamyi shagu hta Wunpawng Myusha myitsu salang ni shang hparan ya ai hkrai rai wa sai. Dai ni na ten hta byin pru wa ai manghkang gaw mungdan ting a matu shadawn sharam n lu, na chying ahkyak ai manghkang kaba rai nga sai majaw uhpung shagu na Wunpawng Myusha myitsu du salang ni jawm hpawngchyawm dawdan ai marang e, mungdan ting na rawt malan hpung ni yawng gaw myusha lam yan hta la kap nna mungmasa ningmu mahkrun langai a policy npu kaw rau jawm hkawm sa na matu Laiza zuphpawng kaw jahtuk la lu masai. Ndai masing gaw tsun n dang manu kaba ai shawng nnan na ninggam awngdang ai lam rai wa sai.
Satan a lit gaw kaning re ai awngdang lam hpe raitim aten dep jahten sharun kau lu na matu rai nga ai hpe Ja Chyum laika kaw na hkaja la mai nga ai. Dai hte maren Wunpawng Myusha ni a woi awn awngdang lam hpe jahten sharun kau lu na matu shada a lapran kaw nampum latup bang ya ai marang e, aten kadun laman Wunpawng Myusha ni a kahkyin gumdin lam hpe jahten kau lu ai nangshoi nangsha nsen ni mawng pru wa magang sai. Ndai zawn re ai mahtai hpe maram yu yang, anhte amyu ni gaw kaga amyu ni hpe mungmasa numdaw nkau kaw lam woi awn lu ai zawn satan wa a gunglau ai hpe koi yen kau lu na matu Yehowa jaw da ya ai machye machyang hpe lang shaman ai madang rai wa nga sai.
Dai ni na ta tut bungli hpe maram yu yang, tai hpyen wa gaw rawt malan hpung ni hte hkrum shaga shagu myusha lam yan hpe koi kau nhtawm n-gun kya nga ai mungmasa lam hta ginchyum woi dat lu hkra shakut nga ai hpe mu lu ai. Dai masing hpe mu ya ai Wunpawng salang ni gaw myusha lam yan hta madung tawn nna hkrum bawngban awngdang wa lu na matu aten la nna jahtuk nga ma ai hpe maram lu ai.
Ndai zawn re ai hpaji shingjawng poi kaw awngdang wa lu na matu shawng lam kaw myit simsa ai hte ta tut dawdan galaw sa wa lu na matu na chying ahkyak ai zawn, shingdu kaw nga let hpaji jawm jaw nga ai ni mung ahkyak kaba rai nga ai. Wunpawng Myusha ni gaw myusha lam yan hta shara mi kaw nlawm yang shara mi kaw lawm nga chyalu re. Shing rai anhte a yaw shada tawn ai pandung de ahkum ara du wa shajang na matu gaw anhte yawng a kahkyin gumdin ai nyan hpaji atsam a n-gun rai nga ai hpe kam let shakut sa wa ga law.
Aji Pa Jau
20 December 2013


text:
Myu Tsaw Kasa added 4 new photos.
Myen Asuya ni Kokang MNDAA Dap hpe NCCT malawm hku nna hkap la na matu matut nna naw ndang ai rai yang Kokang Dap gaw Kokang mung shawa ni a myit hkrum lam hpe la nna Miwa Mung Dan kata de shang mat nna Myen Mung Munghpawm "Union Of Myanmar" kaw nna garan pru mat sana re lam na chye lu ai. Miwa Mung a Mungdaw langai hku nna nga mat sana re lam na chye lu ai. Kokang ginra ma hkra hpe mung ndai laman lu hkra bai gasat zing la na re lam matut na chye lu ai.
Hpa majaw dai hku galaw ra ai lam a npawt gaw Myen Asuya hku nna Kokang MNDAA dap hpe (1) Maigan hpyen hku masat sai majaw, (2) NCCT malawm hku nna n'hkap la ai majaw, (3) Gap hkat jahkring bawngban hpawng hta MNDAA hpe jahpan nbang ai majaw re lam na chye lu ai.
Bai, "Wa" UWSA hku nna mung lama na Myen Asuya ni UWSA hpe gasat wa yang UWSA hku nna "Wa" Mung hpe Miwa Mung de ap kau nna Myen Mungdan Munghpawm "Union" kaw nna pru mat na matu myit hkrum da sai lam shiga matut na chye lu ai.
======================ningmu=============
ndai masing gaw myen hte miwa jahkrup nna wa hte kokang lahta sam mung daw nkau mi hpe myen gaw miwa hpe jaw kau nna Myu baw sang ni a myit hkrum lam hpe jahten kau nna, ngam ai ni hpe myen hpyen ni gasat kau na mung mai byin nga ai.


text:
Moi Shawng de grai a tsam rawng ai chyahkrai la sha masum nga ma ai da. Shan nau ni marai masum hta grai tsawm ai kanau numsha langai mi mung lu ma ai. Shan hte gaw dai tsawm ningli kanau num sha hpe grai tsaw ra ma ai da.
Lani mi hta shan nau ni masum gaw nam de shan gap hkawm na matu bawngban ma ai. Raitim kanau hpe hkrai gara hku mung n gwi tawn da ai majaw myit yak nga ma ai.
Grai sawn sumru ngut ai hpang shan nau ni masum gaw kanau num sha hpe shaga nna, “ Tsaw ra ai kanau e, hpu ni marai masum nam de shan gap sa ai shaloi, nta chying hka ni pat nna sha nga u dai na de jan du jang she bai wa na re, gara de mung hkum pru hkawm yaw” nga nna htet da n htawm, nam de jaugawng gawng sa mat ma ai.
Dai hpang Tsawm ningli kanau mung nta bungli ni galaw rai let nga nga ai. Gade nna yang summwi lapran na nat dingla gaw, tsawm shayi hpe mu jang grai tsaw ra mat ai majaw, summwi lapran na pyen yu wa nna, tsawm shayi hpe shapoi la nna, summwi lapran hta ka-up let makoi kau da sai.
Shana de kahpu ni masum bai du wa ai shaloi, kanau hpe tam yu yang kanau hpe nmu tam ai majaw grai myit tsang mat ai. Makau grup yin hkan shaga marawn hkawm yu tim kanau a nsen hpe nna jang grai myit htum ai hte yawn mau dung nga ma ai. Dai shaloi kahpu kaba Ma Gam wa gaw, “an nau ni ndai hku yawn dung nga yang gaw n mai sai, anhte a kanau tsawm htum shayi hpe she mu hkra tam na ladat she shaw yu sa ga” nga nna bawng ban ma ai. Dai shaloi Ma La gaw, ngye a atsam gaw hka kata hta hkrat nga ai samit hpe pyi mu lu ai atsam nga ai nga tsun ai, Ma Naw wa gaw lamu na hkrat wa ai marang si hpe pyi lahkawng brang di lu gap n ngai, Ma Gam wa gaw, lamu na hkrat wa ai hpa hpe rai tim lu rim ai, nga nna shan hte a atsam ni hpe tsun jahta hkat ma ai . Kahpu kaba wa gaw “ Dai ni kaw nna an hte a kanau tsawm shayi hpe mu hkra an nau ni a atsam hte tam sa wa sa ga” nga nna pru sa wa ma ai.
Dai shaloi Ma La wa gaw summwi grai htat nna sin nga ai hpe mu jang shi a myi hte a zi yu dat wu ai dai shaloi nat ding la langai mi gaw shan hte kanau tsawm shayi hpe summwi hte ka-up nna ahpum da ai hpe mu dat wu ai, dai shaloi kaphu Ma Naw hpe tsun dan dat wu ai dai shaloi Ma Naw gaw shi a ndan hte summwi lapran na nat dingla hpe shading nna gap dinggren dat wu ai, nat dingla mung shi a salum hta ndan pala jung nna kajawng ai hte tsawm htum shayi hpe tat jahkrat kau dat ai. Dai shaloi Ma Gam wa gaw kalang ta kanau tsawm htum shayi hpe rim kajau la kau wu ai rai. Kadai a atsam grau a ta?
Ndai maw moi a lachyum gaw kadai mung kadai na grau ai atsam marai hpe myit hkrum mangrum ai hte jai lang yang gade yak ai bungli rai tim, langai mi nlu galaw ai bungli hpe langai mi lu galaw ai re majaw lam shagu hta awngdang lu nga ai rai.


text:
Shinggyim masha ni community ngu ai ga hpe grai lang nga ma ai. Anhte a ginra buga hta gaw Nawku Hpung ngu ai hte dai hpe grau manu shadan ai hte chye na loi ga ai. Nawku hpung ngu jang amyu bung tim community hku gaw nbung mat nga ai. Prat dep ngut sai mungdan (Postdeveloped) hkan gaw community hte Church ngu ai gaw nbung nga ai.
Gara hku myi tsun yang tsun, masha gaw community hte nga ra ai hpe gaw kadai n ningdang lu na re. Rai sa, community dai hta gara masa hku hpawng de nga ai kun, hpa baw lam ni manu shadan ma ai kun, gara hpe madung dat le hpa baw lam ni wa ahkyak nga ai kun ngu ai hpe gaw masha shagu hka ja nga ma ai. Ndai lam hpe ngai mung myit lawm nga nngai. Hkristan ni a matu gaw Nawku hpung dai nan community mung rai nga ai.
Ndai hpung hta masha utsang madang hpan ni law lawm nga ai. Nbung tim langai hku kahkyin nga ai lu ai gaw HKALUP ngu ai hta sha madung nga ai hpe Hkristan sak hkrung lam hku mu lu ai.
Dai majaw, Wenyi a myit hkrum ai lam hpe ngwi pyaw ai makyit sumri hte hkan shatup na larau ladau rai nga mu. Nanhte hpe shaga la ai lam hta, myit mada shara langai sha de, shaga la manit dai hte maren, hkum hkrang langai sha hte Wenyi langai sha rai nga ai: Madu langai sha, makam masham langai sha baptisma lam langai sha rai nga ai. Yawng mayawng a kawa ngu ai Karai Kasang gaw yawng mayawng a ntsa e rai nga nna, yawng mayawng hpe sharai ai hte, yawng mayawng a kata e rawng nga ai. (Ehpesu 4:3-5).
Marai hkum shagu gaw dai Hkristu hpe kam sham ai a marang e Kawa Karai Kasang a kasha ni ngu ai hkam la na ga ai. Dai madu hta HKALUP hkam la sai ni gaw, Karai Kasang a buhpun hpe sumraw da sai ni rai nga ai. Mai gan mi rai rai, hpyen wa mi rai rai, jinghku wa hte hpu nau wa mi rai rai, mayam hte du magam mi rai rai yawng mayawng gaw hkristu hta langai sha tai na ga ai. (
Dai ni na ten hta, Buga Hpung, Ginwang, Ginjaw ni hte Mungkan Hkalup Hpung Chyawm Tari ni gaw anhte hpe ndai zawn LANGAI sha byin nga lu na lam gara hku shakut lam woi nga ai kun. Anhte a Buga Hpung hta Kasa Pawlu tara hkaw na ahkang lu yang,
"Ngai nanhte hpe tsun nga made ai hte maren, shada da nangri nangra shawng shai hkat ai ngai nra nngai. Madung hte Ningnan Hpung, Katholic hte Englican Hpung, Shanglawt ai hte nshang lawt ai ngu ai dai Madu hta nga na nrai. Myen hte Jinghpaw, Gala hte Miwa dang rang hkat nga na ngai nra nngai. Sumsing lamu e dai lam langai mi mung nga na nrai. Matu madoi ai hte Jahtawng htu ai lam, dai Madu hta ngai nra nngai . Dai majaw Hkristu ngu ai wa nga nga sai hpe chye nga ninglen e, shi hta anhte ni gaw hkrum ai ni ntai yang gaw anhte hpa lachyum naw pru na ga ta ngu nna mung hkaw tsun na rai nga ai.
Ngai Hkristan tai wa ai shani kaw nna Nawku jawng hte Hpung hte seng ai hpawng de lam hta shang lawm ai law la sai. Anhte a Hpung gaw Madu hta langai sha rai nga ga ai. Raitim hkum hkrang kaga ga ni rai nga ga ai majaw dum nta, dinghku, malu masha , htunghking hte shaga ai ga nbung ai ni hte mung hku hkau nga ga ai. Dai gaw Madu hta langai sha nrai, nbung ai ni rau rai nga ga ai majaw unity in diversity rai nga ai.
Ndai lahta na lam gaw HKALUP hte Hpung ngu ai gyit hkang matu hkat nga ai lam hpe grau nna chye na hkawn hkrang wa lu na hpe myit mada ai lam rai nga li ai.


text:
-
Written by EEDY
2012
October,25 ya shani hkying 12:35am ten Masat (5) Dap Ba Daju n pu Dap
Dung (19) na hpyen hpung hte, Myen Asuya hpyen Dap Hk.M.Y. (601) na
hpyen hpung ni Pan Tsun maga lak nak kaba hte gap hkat ai lam chye lu
ai.Matut nna shana de hkying 1:30pm ten hta Dap Nawng
ginra, na KIA Mung shawa hpyen hpung hte
Myen Asuya hpyen dap Hk.M.Y (390) na hpyen hpung hte bawm majan hte
gasat poi byin ai lam chye lu ai.
Matut nna 26 ya shani Masat (4) Dap Ba
Daju n pu Dap Dung (9) ginra, Dima makau Maw Hkam pa kaw KIA Dap Dung
(9) na hpyen hpung hte,
Myen Asuya hpye dap Hk.L.Y (136) na hpyen hpung ni gasat poi byin ai lam chye lu ai.


text:
Hkawp Myitrum manang ni,
Hpawtni gaw, Kabu Gara Hkrung Rawt Nhtoi rai sai i.Grai kabu ai. Happy Easter! ngu, Shanglawt Tsing ni shawng tau shakram dat ai yaw. Yawng Kabu Gara Nawku Dawjau shang lu myit ga!daini na Gashagawp gaw, " Shi Hkrung Rawt Sai " re.
Ya hte Mungmasha 4 hpe chyahkrung htu lup ai Shiga n teng ai lam na chye lu sai. Myen ni rim da ai Mungmasha kaw na Ko Mhat Gyi ngu ai wa hprawng lawt mat wa ai shaloi, manang ni marai 4 hpe aga nhkun nten e shatsap da ai mu kau da ai majaw tak nna, " Htu lup kau sai"ngu hkrit tsang malu tsun hkrup ai she re nga ma ai. Marai 8 hpe woi mat wa ai lachyum gaw,Shanhte a shim lam matu rai nhtawm, atsawm sha woi nga nna, numhtet ga ni tsun dat rai, apyaw sha bai wa shangun ai re da. Numhtet ga gaw, " Anhte mung n- gap na, nanhte mung hkum gap na da" ngu, KIA ni hpe wa tsun mu ngu ai re da. Numhtet ga tsun ai Sitchaungmhu wa gaw Kayin, Baptist re, kyu grai hpyi ai wa re da.
Bai, 5.4.2012 shani, Manmaw lam, Laimawk Yang kaw KIA 6 hpe Tai 300 daram wang da ai mung, dai shana na laru marang kaba e lawt mat wa ma ai da. Kyuhpyi mahtai rai sai. Anhte a shawnglam Share Ninghkring ni chyawm me, aga kaduk kata rawng ai nau na sai majaw, shan tsit kan tit re ai ana ni byin wa ma ai da. Yehowa jaw ai tsi lu shaja na matu hpaji jaw dat sai. Ginjaw hpe wan shawng nat kajawng nna, shang gasat yang she loi na re ngu nna, ginjang tam na Tai kaichyan ni shakut nga ma ai nga nna mung, tsun garu nga ma ai. Dai majaw, Ginjaw hte Shawnglam a matu Kyu grai hpyi nga ga yaw. Hpa n ra u ga.
Bai, Mali Zup hka madim galaw na bai zawzang nga ai shiga n teng ai nga nna, Mungkan de, ucsifjynfe,f&kH;? wm0ef&SdolwpfOD; ngu, tsun shabra masu nga ma ai re yaw. Zawzang taw nga ai gaw 100 % hpring teng nga ai sha re. Hpyen yen kau da ai kahtawng ningchyawng hkan, lawu ga na matsan mayan ni hpe lanep wa hta magawn sha shangun ai mung laksan ladat rai nga malu ai. Arung arai ni gumhpraw ni htawm wa ai lawu ga masha ni hpe lu rim nna, warning jaw dat ai mung kade lang she rai masai da. Lawu ga e jan gri nna galaw lu galaw sha grai yak ai majaw asuya e nan daihku galaw shangun ai re nga ma ai.
JIC: read++more+++


text:
26 May, 2012 (Saturday)
Wunpawng mung dan shang lawt asuya K.I.O/K.I.A hte myen asu ya ni lai mat wa sai shaning (2011) ning June shata praw (9) ya kaw nna ding hku majan byin wa ai a marang e.. Mung masha ni hpyen asuya ni a roi rip hkrum, zing ri zing rat hkrum, hkrit hpa kajawng hpa lam ni law law wa hkrum sha nga ma sai.
Anhte Wunpawng sha ni a shawng lam a matu, ning baw ningla ni tai wa na Ma kaji ni mung jam jau jam hkaw hkrum ai sha n-ga, myit kraw salum kata hta malap nlu ai lam ni law law wa hkrum sha nga ma sai le.. Ya aten hta jawng lung let madang dep ai mung kan hpa ji hte teng man ai lam ni hpe sharin hka ja na aten du wa nga sai..
Anhte Wunpawng sha ni a sai daw sai chyen myu sha ni yawng tsin yam tsin dam hkrum sha nga ma sai. Mara kata let myit hpraw san seng ai Ma kaji ni law law wa mung majan a npu hta e hkrit hpa kajawng hpa ni hte rau asak hkrung nga ra ma ai.
Mara kata let myit hpraw san seng dik ai Ma kaji ni wa teng man ai simsa lam hpe ra sharawng nga ma sai... shan hte (Ma kaji ni) a kraw salum kata hta gaw Peace Be With You..!!! nga nna rawng taw nga ma sai. Ndai Peace Be With You.. byin tai wa na matu gaw kadai ni a lit rai kun...? An hte Wunpawng sha ni yawng myit yu let, nang shoi nang sha nnga Madu langai hta teng man ai myit hkrum lam hpe gaw de let shangang shakang sa wa yang gaw Mungkan hta kajai gum hkawng ai amyu, Madu ra sharawng ai Mungdan tai wa na gaw teng man ai lam rai nga sai hpe myit dum let Asak hkrung ai Madu Karai Kasang hte rau rawt sa wa ga...
Mungkan Brang Len
W.P Moses
Kachin IDPs
Anhte Wunpawng sha ni a shawng lam a matu, ning baw ningla ni tai wa na Ma kaji ni mung jam jau jam hkaw hkrum ai sha n-ga, myit kraw salum kata hta malap nlu ai lam ni law law wa hkrum sha nga ma sai le.. Ya aten hta jawng lung let madang dep ai mung kan hpa ji hte teng man ai lam ni hpe sharin hka ja na aten du wa nga sai..
Anhte Wunpawng sha ni a sai daw sai chyen myu sha ni yawng tsin yam tsin dam hkrum sha nga ma sai. Mara kata let myit hpraw san seng ai Ma kaji ni law law wa mung majan a npu hta e hkrit hpa kajawng hpa ni hte rau asak hkrung nga ra ma ai.
Mara kata let myit hpraw san seng dik ai Ma kaji ni wa teng man ai simsa lam hpe ra sharawng nga ma sai... shan hte (Ma kaji ni) a kraw salum kata hta gaw Peace Be With You..!!! nga nna rawng taw nga ma sai. Ndai Peace Be With You.. byin tai wa na matu gaw kadai ni a lit rai kun...? An hte Wunpawng sha ni yawng myit yu let, nang shoi nang sha nnga Madu langai hta teng man ai myit hkrum lam hpe gaw de let shangang shakang sa wa yang gaw Mungkan hta kajai gum hkawng ai amyu, Madu ra sharawng ai Mungdan tai wa na gaw teng man ai lam rai nga sai hpe myit dum let Asak hkrung ai Madu Karai Kasang hte rau rawt sa wa ga...
Mungkan Brang Len


text:
Mai Mai
48 minutes ago""
Brang Shawng (MKM) magam gun hpe
myen sa wa ni gap dat ai pala hkra ai majaw galau mat ai hpe zingri sat
kau ai. Moi mang hpe 6.sep;2013 shani mu
la ai. Mare masha ni moi mang hpe atsawm sha makoi mayang kau sai lam
na lu ai. Mabyin lawng lam yawng hpe naw sagawn nga ai. Ndai lam hpe
gara masa hku mai di na kun?Ningmu chyawm jaw ya marit. Mung Myit Sinli
Sub-State ginra kaw n dai zawn re mabyin grai law wa nga ai. Mare masha
ni a ningmu nhpaw, hkrit ai majaw shiga grai hpang hkrat jang she lu ai
hku re. Hpyen man yawng a lapran nga ai mare masha ni hpe mung grai
matsan dum ai. Maroi nnyi ai law.""
""


text:
Dai ni ya hkyak hkyak Buga na ni shana wa ai shi ga gaw grai myit npyaw hpa lam nan re law,
Jinghpaw wunpawng myu sha ni hpe katsi majan gahtet majan ,sut hpaga majan,hpaji ji majan,Majan sum hpa hte gasat shamyit nga sai re,
Myen asuya ning nan gaw Jing hpaw ni hpe lawan shamyit na lam ndai shata kawn hpang wa sai lam chye lu ai,
Kani hte nang hpam lu sha kasti majan hte wang lu wang lang dut shabra nna jahten ai lam an hte yawng chye lu sai re.
Ya ndai shata kawn hpang wa ai masing gaw Jawng lung nga ai ma ni,lam ntsa hkan hkawm nga ai ma asak 8 ning,9 ning re kawn hkawt dai ma kasha ni hpe rim la nna sai lam de tsi samyit hte kani hpraw ,nang hpam htu bang ya ai lam chye lu ai,Tsi htu bang da nna nam sumwum hkan shayup tawn da ai lam chye lu ai,Kade nna yang jinghpaw mung daw e dut ai mani a lusha hkan kani dat bang nna dut shabra na lam mung chye lu ai,
ndai hte seng nna atsawm naw sagawn yu ga,Gara shara kaw kadai hpe kaning di ai sak se hte hkrak kade nna yang lu shagawn wa sana re,
Ti nang a kashu kasha ni hpe myi npu na hkum shadam kau atsawm yu reng na hku di ga.
Grai sadi ra ai madang de du wa sai lam chye lu ai.


text:
KIA Masat (4) Dap Ba, Masat (9) Dap Dung, Ja Bat maga kawn lung wa ai Myen Hpyen Dap, Dap Nu (33) kata na hpyen hpung ni hte KIA hpyen hpung ni December 19 ya 3:30pm kawn Mung Li hte Di Ma lapran Kadung Kawng kaw gasat gala majan byin ai lam na chye lu […]
Myen Hpyen Hpung Ni Laknak Kaba Hte Matut Manoi Gap
KIA Masat (1) Dap Ba, Masat (4) Dap Dung, Kabar maw kaw shamu shamawt hkawm nga ai Myen hpyen hpung ni December 19 ya 12am daram hta KIA Masat (4) dap dung hkran de laknak kaba (4) lang gap bang ai lam chye lu ai. Hkang Kai hte Hpun Pyen Bum kaw mung December 18 […]
Myen Hpyen Hpung Ni Mare Masha Ni Hpe San Jep, Porter Lahkawn
Sadung Ginwang, Waimaw, Wu Yan hte Muk Chyik hkan na mung shawa dum nta ni hta December 19 ya 10am daram kawn Myen hpyen ni shinggan hkying hte mare masha nta langai hpang langai hkan shang nna nta masha jahpan (အိမ္ေထာင္စု) hpyi ai lam chye lu ai. Nta masha jahpan hta mying lawm nna […]
KIA Masat (2),(6) Dap Ba Ni Hta Gasat Gala Majan Byin
KIA Masat (6) Dap Ba, Masat (36) Dap Dung, Namtau makau Hpa Hkam maga hku shamau shamawt lung wa ai Myen hpyen hpung ni December 19 ya 9:00am hta KIA hpyen hpung hte gasat gala majan byin ai lam chye lu ai. KIA Masat (2) Dap Ba, Masat (11) Dap Dung, Mu-gaung Hka Hku Ba […]
Lai Hpawng Hta Majan Laja Lana Byin
KIA Masat (5) Dap Ba, Masat (3) Dap Dung, Hpau Daw maga de Myen hpyen ni December 19 ya 9:40am kaw nna sinat kaba hte gap bun ai lam chye lu ai. Lai Hpawng hte Law hkum grup yin de mung 1:30pm hta laknak kaba hte gap nga ai, Helicopter 2 hte 3:45pm hta numdaw […]


text:
N Chye N Mai Hkamja Lam
N Chye N Mai Hkamja Lam
Kodawng Panse (Dapkawng)
Mungkan a manawt dingsawt gaw lani hte lani madang tsaw wa ai hte maren duhkra ladaw mung moi na hte shai mat wa sai re. 2015-2016 gaw, Aninyo ngu ai laklai hkra duhkra ladaw laja lana rai wa na hpe mungkan kaw na ndau shabra da ai. Aten n tam ai hka tung na, hka hkyet na, ladu lai kahtet na, nbung laru ni, nnang nawn kaba zawn re ni byin wa na re ngu tsun da ai re. Myen Mung kaw ya hkyak hkyak Myen Mung lawu daw mungdaw nkau mi kaw lu hka pyi n lu mat wa sai lam chye lu ai; dai majaw jan jan rai grau kahtet na re ngu tak lu ai.
Nau kahtet yang salat htaw nna masha hkum kata na hka dat ni, jum dat ni mâ mat wa yang baw sin wa, myi kahpram wa ai, labawp gale wa ai zawn malap kadawng mat wa chye ai re. Dai majaw, jan ladu lai kahtet wa ai aten hta hkansa ra na lam ni hpe hpaji jaw mayu ai. Grau nna, asak kaba sai gumgai dingla ni hte ma kaji ni gaw grau n hkam lu ai majaw, grau lakawn la ra na re. Shingre laja lana kahtet ai ten ni hta:-
(1) Jan ja ai jahpawt hkying 9 kaw nna, shana daw hkying 2-3 hkan du hkra mai byin yang shinggan n pru ga.
(2) Bungli a majaw hkawmsa ra ai ni pasi sumpan ri shan (csnfom;) palawng galu hpun, gupchyawp chyawp, jawng gup nna hkawmsa ga.
(3) Jan shingkang n chyup ai nsam (ahpraw, atsit) hpe buhpun ga. Achyang nsam gaw jan shingkang hpe chyup da ai majaw grau sa-up na re.
(4) Shani ka-ang nhku e (snr) shingnip ai katsi re shara kaw nga ga.
(5) Nta kata e rai yang, nbung shang pru kaja ai kaw nga ga.
(6) Hpun palawng hpe ahpa rai nna shan magap ai buhpun ga. Jan shingkang adingtawk hkra ai na jang shanhpyi kensa chye byin ai re.
(7) Bungli galaw sha ra ai ni jahpawt jau jau galaw nna, shana jan kya ai hpang she bai galaw ga.
(8) Salum ana, sairawt ana, saidwi jitdwi ana lu ai ni hpe grai sadi maja let gawn lajang ga.
(9) Lusha hpe grai jap ai ni, kan kya na zawn re ni sadi ga. Kan mase yang jum dat grau yawm chye ai majaw re.
(10) Salat grai pru ai ni dat-sa jaw lu ga. Kayau ai ladat jaw ra ai. Htuk mi hpe hkasan bu kaba langai hta kayau ga. Asak 5 ning npu na ni chyenmi sha bang ra ai. Kayau ai lam nau law jang kan chye mase wa ai majaw re.
(11) သီးစံုထုပ္ namsi ntsin ni lu yang mung kaja ai. Shinggan e, jan hkra ai kaw e dut dam da ai namsi ntsin ni (ေဖ်ာ္ရည္ဗူးစံု)ni hpe n mari lu ai sha namsi nan nan lu kayau lu yang grau kaja ai.
(12) Salat nau htaw ai lam byin wa nna jumdat (ဓါတ္ဆား) ni jaw lu tim grau sawng wa jang, ni nawn ai tsirung tsigawk de tsi tsi hkam la ra ai.
(13) Lagawp gale ai sha n-ga, hkum ting na shanring(ၾကြက္သား),salum nring(ႏွလံုးၾကြက္သား), bawp le le (ၾကြက္တက္) yang, salum chye hkring nna asak sum wa chye ai.
Dai majaw Jan grai kahtet wa ai ten lahta na lam ni hpe sadi maja let hkan sa nna hkumhkrang myit masin ngwipyaw hkamja let shawnglam de rawt jat galu kaba wa ai amyu ni tai wa ga law.


text:
Daina maga hkying 5pm jan kaw nna KIA DND 252 Gindon Post de hpyen n-gun kaba hte lung wa ai Myen hpyen ni hte hkying hkum mi daram, laja lana majan bai byin ai kaw Myen 70 jan si sum nna 40 jan hkala hkrum wa sai lam, KIA shawnglam shiga lawk tsun ai.
KIA maga si hkala n nga ai lam hpe shawnglam KIA shiga lawk kawn Jinghpaw Shiga Dap KNG de tsun ai re.
Shawng e Sept. 16-17, lahkawng ya KIA Gindon Post kaw laja lana byin ai majan kaw Myen maga 30 jan si nna 40 jan hkala ai hte bai htingnut mat ai re.
Ya daina maga de gaw, Myen dap ni hpyen man lahkawng, n-gun kaba hte bai htu gasat lung wa ai kaw KIA dapnawng hpyen hpung ni hte laja lana gasat gala majan byin wa ai lam re.
Ndai ten Wunpawng Mungdan Shanglawt Hpung, KIO Ginjaw Komiti kaw nna, “Jinghpaw mungdaw kata majan kaba byin wa na masa hta akyu ja ja hpyi nga na matu” tinang mungchying mungshawa ni de mani, September 19 ya nhtoi hte ndau shabra dat sai re.
Ndau hte seng nna seng ang ai KIO hte nawku hpung woi nkau hpe san yu ai shaloi, dai KIO Ginjaw Komiti a ndau tengman ai lam Jinghpaw Shiga Dap KNG de tsun ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Rev. K.D Tu Lum
Tara Rap Ra Yesu Hte Sha
(Justice with Jesus Alone)
53-Lang Na KBC Masat Laban Mungga
March 16, 2008
Rev. K.D Tu Lum
Ga Nhpaw
Mungkan danghta, nga yawng nga pra hpe hpan da ai Karai Kasang gaw tara rap ra ai Madu rai nga ai. Tara rap ra ai lam (Justice) gaw dai ni na anhte a mungkan hta ra ahkyak dik ai lam rai nga ai. Tara rap ra ai lam gaw Karai Kasang a marai nsam (Attribute) langai mi mung rai nga ai.. Tara rap ra ai lam gaw, dinghpring ai lam, tengman ai lam, tara malang ai lam ni rai nga ai (Righteousness, Truth and Justice). Yesu gaw, “lam gaw ngai rai nga nngai, tengman ai hte asak mung ngai rai nga nngai” (Yawhan 5:30) nga tsun da ai majaw, shi gaw tengman ai Madu, tara ai hku jeyang dawdan ai wa rai nga ai.
Tara rap ra ai lam hte seng nna Yesu sharin ya ai lam ni
1. Karai Kasang a mungdan hte dinghpring ai lam hpe shawng tam ra ai lam (Mahte 6:33).
2. Tara rap ra ai lam lu la na matu, matsan mayan ni, bawng dung ai ni, myi kyaw ai ni hte zingri zingrat hkrum ai ni hpe kabu gara shiga hkaw tsun na lam (Luka 4:18-19).
3. N tara ai hku amyat htuk, adip arip re ai lam hpe n ra sharawng ai majaw, Nawku Htingnu hta rai dut sha ai ni hte gumhpraw byan sha ai ni hpe Madu Yesu shaden kau wu ai (Mahte 21:22).
Masha amyu langai hte langai a lapran na tara rap ra lam
(Racial Justice)
Mungkan ntsa e, masha amyu law law nga pra wa ai lam gaw Karai Kasang a yaw shada ai lam rai nga ai. Madu Yesu gaw masha amyu garan ginhka ai lam hte n ju n dawng ai lam hpe n ra sharawng nga ai. Masha amyu baw shagu hpe dai kabu gara shiga hkaw tsun sakse hkam na matu pyi htet da nga ai (Mahte 28:19-20, Marku 16:15). Yesu Hkristu gaw shi nan Yuda amyu rai nga ninglen, Samari num hpe Yaku a hka htung e, asak ntsin jaw ya sai (Yawhan 4:1-30). N bung ai masha amyu shada da n ju n dawng, garan ginhka ai lam gaw Karai Kasang a mungga hte n htan shai nga ai. Shada gasat gala ai lam (War), Mayam yam sha ai lam (Slavery), Sut masa amyat htuk ai lam (Economic Exploitation), Gumchying gumsa myit (Dictatorship), N ju n dawng garan ginhka ai lam (Prejudice and Discrimination) ni hpe shabyin nga ai. N bung ai masha amyu shada da tsaw ra, hkungga, chye na yang she, tara rap ra ai lam lu la na re.
Num hte La lapran na tara rap ra ai lam
(Gender Justice)
Shawng ningpawt kaw na, shinggyim lasha hte numsha yan hpe Karai Kasang a hkrang bung sumla hte hpan da nga ai (N.N 1:27) re majaw, la hte num gaw Karai Kasang a man e manu dan ai lam maren sha rai nga nna shan lahkawng gaw shinggyim ahkaw hakang hpring hpring lu ai yan rai nga ai. (Equal Human Rights and Dignity). Hkristu hta Yuda, Heleni, Mayam Shanglawt, Lasha, Numsha ngu garan ginhka na lam n nga ai (Galati 3:28). Anhte Jinghpaw Wunpawng sha ni hta, htunghking hku nna num ma ni hpe shagrit kau chye ga ai. Ya dai ni KBC hku nna Num ni hpe Sari lu ta mara Hpung Up dang ya ai lam rai n nga shi ai. Dai gaw grai yawn hpa rai nga ai. Num magam gun ni mung Karai Kasang a hkrang bung sumla ni rai nga ai majaw La ni hte maren Hpung Up aya dang la mai nga ai re. MBC, MCC hte mungkan hkristan uhpung uhpawng ni law law hta Num ni hpe Hpung Up aya dang ya nga sai. Madu Yesu gaw num ni, gaidai ni, ma ni hpe manu shadan ai hte makawp maga nga ai. Num hte La lapran hta tara rap ra ai lam nga yang she teng man ai tara rap ra lam nga wa na re.manu shadan ai hte makawp maga nga ai. Num hte La lapran hta tara rap ra ai lam nga yang she teng man ai tara rap ra lam nga wa na re.
Sut masa hte seng ai tara rap ra lam
(Economic Justice)
Dai ni na aten hta, lusu ai ni hte matsan ai ni a lapran grai mala hka mat wa nga ai. Hpa majaw matsan ai law wa a ta? Matsan mayan ni hpe adip arip re ai lam (Oppression of the poor), dinghpring ai lam hpe gumhpraw hte dut sha ai lam (Bribery in court), ahkaw ahkang hpe gumhpraw hte mari la ai lam (Privilege bought with money) ni a majaw rai nga ai. Myihtoi Amo gaw Ndai lam ni hpe tsun nna yubak mara ni hpe madi madun nga ai. “Tara malang ai lam hka zawn, dinghpring ai lam tut lwi ai hka-nu zawn, lwi nga u ga” (Amo 5:24) nga ai. Sut masa lam hta tara rap ra ai lam nga yang she matsan lusu rap shara lu wa na rai nga ai.
Mung masa hte seng ai tara rap ra lam
(Political Justice)
Karai Kasang a n-gun atsam (Power) gaw gawng kya ai ni hpe makwap maga na matu (to defend the weak) hte, n tara ai ni hpe jeyang dawdan na matu (to judge the unjust) rai nga ai (Luka 1:49-53). Mung up ai Asuya daru magam arawng aya lu ai ni a lit gaw mung masha ni a mai kaja ai lam makawp maga na matu rai nga ai. Madu Yesu Hkristu gaw shi hpe jaw da ahkaw ahkang hpe shinggyim masha ni hpe galaw dawjau ai lam, mungkan ngwi pyaw simsa lam, tara rap ra na lam a matu jai lang asung jashawn wu ai. Ngwi pyaw simsa lam (Peace) lu la na matu tara rap ra ai lam (Justice) gaw ra ahkyak nga ai. Tara rap ra ai lam n nga yang simsa lam hpe n mai myit mada nga ai. Dai majaw jahkrit shama, adup ajin, zingri zingrat ai lam n galaw ai simsa ngwi pyaw ai hte htunghking lailen hpe bu hpun dagraw hpang wa saga.
Hpungdim
“Tara rap ra Yesu hte sha” ngu ai ga baw gaw “Tara rap ra ai lam gaw Yesu Hkristu hte sha seng ai ngu tsun mayu ai n re. Yesu Hkrsitu a hpang hkan nna, shi hpe kam sham ai ni mung tara rap ra ai lam hpe hkan sa galaw ra nga ai. Dai ni Nawku hpung, shigggyim hpawng shingra, mungkan gaw grau mai kaja ai de galai shai wa na ra ahkyak ai ten re. Amyu hte seng ai, num la kanawn mazum lam hte seng ai, sut masa, mung masa lam hte seng ai tara rap ra ai lam ni hpe tinang a dinghku, Nawku hpung hte shinggyim uhpawng shingra hta myit mang hkan sa galaw lu u ga law.


text:
Thursday, January 7, 2010
OVERSEAS KACHIN ASSOCIATION - WUNPAWNG NSEN
JINGHPAW MUNGDAW MASAT LADU HKRUM MANAU 2010
Wunpawng amyu sha ni hpang de ndau dat ai
Jinghpaw Mungdaw, Munghpawm Myen Mung, ngu nna 10 January 1948 hta masat tawn sai re. Tim, 1962 kaw nna dai ni du hkra, mungdan masa hpe Myen hpyen hpung gaw, ntsa nna dip ga-up tawn, shagyeng shakyet ai hku uphkang ai hpe hkam sha ra saga ai. Shaning 2010 Mungdaw masat ladu hkrum aten du yang, anhte amyu yawng hpe jut e gawt matsut bang tawn sai, ngu ai hpe mu lu nga ai.
Hpyen masa hte ga-up dip sha hkrum ai aten hta, amyu masa lam gaw, adaw achyen ahkyep alep ayai aya rai mat wa sai; nga sat nga sa lam, amyu masa lam hte daidaw ahkaw ahkang ni hpe n tat kau mayu, marit la ga tim, gam maka gaw, anhte a hkrun lam hta hkrang langai sha, n-gun atsam langai sha, n rai mat sai. Mung shawa hte rawt malan hpyen hpung a lapran e mung, ya aten hta, n myit mada n byin shangun mayu tim, rau mazum lu ai lam nau n nga mat wa ai majaw, lapran e manam zawn zawn, masha katsing shada zawn zawn nga nna myit hta shang wa mahka rai wa nga ai.
Jinghpaw Mungdaw masat 62 lang ladu hkum ai manau poi hpe Myitkyina e galaw mahka rai sai. Anhte a htung labau hta manau poi e, buga jut magup de nna du sa ai makyin jinghku ni shada da kabu gara myit pyaw let hkrum zup jawm manau lu ai aten re. Dip ga-up zingri zingrat hkrum ai prat hta ndai zawn shada myiman madun hkat nna, amyu langai sha, myit mang maren, amyu lam hta grim grim lagaw lahkam htawt sa wa na rai ga ai, ngu ai lailen n nga mat wa sai. Ndai hpe ya aten hta sharai la ga, lailen madun ga law, ngu lajin dat ai.
2010 Mungdaw manau de KIA Shanglawt Hpyen Hpung gaw, hpyen hking hte hkrem sa du manau lawm na re. Amyu shawa ni e, anhte hpe dip ga-up ai ni mu nan mu mada lu hkra, anhte a hpyen hpung malawm ni hpe kabu aw-law let hkap bawp hkalum la ga. Anhte kabu myit rawt ai nsen gaw, lamu ganghkau ting hta hpungtang garu mat wa hkra rai u ga. Anhte shada hkap hkalum la hkat ai majaw anhte hpe dip gamyet ai ni a myit hta hkra mat wa hkra, n hkrit n tsang, n gamyin, n lanyan ai sha, Wunpawng amyu shawa gaw, tinang amyu a Rawt Malan hpyen ma ni hpe tsaw ra madi shadaw nga ai, ngu ai hpe madun dan ai lailen shapraw ga, ngu shadut lajin ndau dat ai.
7 January 2010
OKA a malai, Sara Kaba Dr. Maran La Raw
Wunpawng amyu sha ni hpang de ndau dat ai
Jinghpaw Mungdaw, Munghpawm Myen Mung, ngu nna 10 January 1948 hta masat tawn sai re. Tim, 1962 kaw nna dai ni du hkra, mungdan masa hpe Myen hpyen hpung gaw, ntsa nna dip ga-up tawn, shagyeng shakyet ai hku uphkang ai hpe hkam sha ra saga ai. Shaning 2010 Mungdaw masat ladu hkrum aten du yang, anhte amyu yawng hpe jut e gawt matsut bang tawn sai, ngu ai hpe mu lu nga ai.
Hpyen masa hte ga-up dip sha hkrum ai aten hta, amyu masa lam gaw, adaw achyen ahkyep alep ayai aya rai mat wa sai; nga sat nga sa lam, amyu masa lam hte daidaw ahkaw ahkang ni hpe n tat kau mayu, marit la ga tim, gam maka gaw, anhte a hkrun lam hta hkrang langai sha, n-gun atsam langai sha, n rai mat sai. Mung shawa hte rawt malan hpyen hpung a lapran e mung, ya aten hta, n myit mada n byin shangun mayu tim, rau mazum lu ai lam nau n nga mat wa ai majaw, lapran e manam zawn zawn, masha katsing shada zawn zawn nga nna myit hta shang wa mahka rai wa nga ai.
Jinghpaw Mungdaw masat 62 lang ladu hkum ai manau poi hpe Myitkyina e galaw mahka rai sai. Anhte a htung labau hta manau poi e, buga jut magup de nna du sa ai makyin jinghku ni shada da kabu gara myit pyaw let hkrum zup jawm manau lu ai aten re. Dip ga-up zingri zingrat hkrum ai prat hta ndai zawn shada myiman madun hkat nna, amyu langai sha, myit mang maren, amyu lam hta grim grim lagaw lahkam htawt sa wa na rai ga ai, ngu ai lailen n nga mat wa sai. Ndai hpe ya aten hta sharai la ga, lailen madun ga law, ngu lajin dat ai.
2010 Mungdaw manau de KIA Shanglawt Hpyen Hpung gaw, hpyen hking hte hkrem sa du manau lawm na re. Amyu shawa ni e, anhte hpe dip ga-up ai ni mu nan mu mada lu hkra, anhte a hpyen hpung malawm ni hpe kabu aw-law let hkap bawp hkalum la ga. Anhte kabu myit rawt ai nsen gaw, lamu ganghkau ting hta hpungtang garu mat wa hkra rai u ga. Anhte shada hkap hkalum la hkat ai majaw anhte hpe dip gamyet ai ni a myit hta hkra mat wa hkra, n hkrit n tsang, n gamyin, n lanyan ai sha, Wunpawng amyu shawa gaw, tinang amyu a Rawt Malan hpyen ma ni hpe tsaw ra madi shadaw nga ai, ngu ai hpe madun dan ai lailen shapraw ga, ngu shadut lajin ndau dat ai.
7 January 2010
OKA a malai, Sara Kaba Dr. Maran La Raw
Subscribe to: Post Comments (Atom)